Πως ρυθμίζεται η τοποθέτηση ΑΕΑ – Αυτόματου Εξωτερικού Απινιδωτή στην Κύπρο; - EMP Medic First Aid\nΠως ρυθμίζεται η τοποθέτηση ΑΕΑ – Αυτόματου Εξωτερικού Απινιδωτή στην Κύπρο;\nThis entry was posted in Μη κατηγοριοποιημένο on 6 Ιουνίου, 2019 by EMP Medic.\nΣυνέντευξη με τον Γιάννη Ζένιο\nΤο κοινοβούλιο της Κυπριακής Δημοκρατίας ήταν το πρώτο σε ολόκληρη την Ευρώπη το οποίο ψήφισε υπέρ του νόμου για την τοποθέτηση ΑΕΑ. Έχει περάσει πάνω από μια δεκαετία τώρα που υπάρχει αυτός ο νόμος στην Κύπρο, καθιστώντας την τοποθέτηση του ΑΕΑ υποχρεωτική σε διάφορους δημόσιους χώρους.\nΑυτή η υποχρέωση εξακολουθεί να ισχύει μέχρι σήμερα.\nΖητήσαμε από τον κ. Ιωάννη Ζένιο, διευθυντή εκπαίδευσης να μας εξηγήσει, πως αντιλήφθηκε το κοινό αυτό το νόμο και ποιοί τομείς επηρεάστηκαν από αυτόν;\nΕίναι γεγονός ότι τότε, το 2008, να περάσει ένας τέτοιος νόμος ήταν μια μεγάλη έκπληξη για την υπόλοιπη Ευρωπαϊκή Ένωση. Έκανε σχεδόν κάθε χώρα να αμφισβητήσει τη θέση της πάνω σε ένα τόσο σημαντικό θέμα.\nΗ ίδια έκπληξη προήλθε και από τον ιατρικό τομέα εδώ στην Κύπρο. Οι γιατροί αμφισβητούσαν την ασφαλής χρήση ενός AΕΑ από πρώτους βοηθούς ή άλλους διασώστες που δεν ήταν επαγγελματίες στο τομέα της ιατρικής.\nΌπως κάθε νέο πράγμα, οι άνθρωποι το αμφισβητούν, μέχρι να “δουν” ή να “ακούσουν” αποτελέσματα.\nΟ νόμος επηρέασε κυρίως τους χώρους όπου υπήρχε διακίνηση πέραν των πεντακοσίων ατόμων καθημερινά όπως οι υπεραγορές, τα εμπορικά κέντρα και οι αίθουσες συνεδριάσεων. Το σημαντικότερο ήταν ότι είχαμε παρατηρήσει ότι και άλλοι τομείς άρχισαν να εφαρμόζουν το συγκεκριμένο νόμο ταχέως, ειδικότερα οι τράπεζες, τα γυμναστήρια και τα ξενοδοχεία. Ήταν οι πρώτοι οργανισμοί/επιχειρήσεις που αποφάσισαν να αγοράσουν ένα ΑΕΑ και να εκπαιδεύουν συνεχώς τους υπαλλήλους τους για τη χρήση του.\nΕίχατε κάποιες επιπλοκές ή προβλήματα όταν αρχικά ξεκινήσατε τα εκπαιδευτικά προγράμματα για τη χρήση του Αυτόματου Εξωτερικού Απινιδωτή (ΑΕΑ);\nΗ πρώτη οργανωμένη ομάδα που έδειξε ενδιαφέρον για το πρόγραμμα του ΑΕΑ εδώ στην Κύπρο, ήταν ο Σύνδεσμος Οδοντιατρικής Αμμοχώστου. Ήταν μια ομάδα οδοντίατρων, καθώς και ένας χειρούργος και ένας παιδίατρος.\nΜας έπαιρναν τηλέφωνο από τα νοσοκομεία απλά για να μας πουν ότι ήταν λάθος και απαράδεκτο να μαθαίνουμε σε οδοντίατρους τη χρήση του ΑΕΑ.\nΤον καιρό εκείνο δεν ήταν οικείο στους επαγγελματίες στον τομέα υγείας, όχι μόνο εδώ στην Κύπρο αλλά και σε πολλές άλλες χώρες, ότι αυτός ο εξοπλισμός, ο απινιδωτής, προοριζόταν να χρησιμοποιηθεί όχι μόνο από ιατρικό προσωπικό αλλά και από εκπαιδευμένους διασώστες από το κοινό.\nΑυτό ήταν ένα από τα μεγαλύτερα προβλήματα που είχαμε να αντιμετωπίσουμε προωθώντας τα εκπαιδευτικά μας προγράμματα για τον απινιδωτή (ΑΕΑ).\nΚατά τη διάρκεια του ίδιου έτους, (περίπου το 1999), είχα μια εκπαίδευση στο σταθμό του μετρό στην Αθήνα. Γιατροί, ακόμη και καρδιολόγοι μου τηλεφωνούσαν και με ρωτούσαν ¨Γιατί εκπαιδεύεις το προσωπικό του μετρό; Η χρήση του απινιδωτή είναι δική μας δουλεία!¨\nΗ απάντηση μου σε αυτούς τότε ήταν ¨Μην φοβάστε, με την σωστή εκπαίδευση του κοινού για τη χρήση του Αυτόματου Εξωτερικού απινιδωτή (ΑΕΑ), εσείς θα έχετε περισσότερη δουλεία. Αυτοί που πρέπει να ανησυχούν είναι οι νεκροθάφτες, αφού πλέον θα έχουν λιγότερη δουλεία να κάνουν. Έχουμε λίγα λεπτά για να δράσουμε και να βοηθήσουμε κάποιον με καρδιακή ανακοπή και εσείς δεν θα είστε εκεί ως καρδιολόγος για να βοηθήσετε αυτό το άτομο που έχει ανάγκη. Πιθανότατα θα είστε στο γραφείο σας εξετάζοντας τους ασθενείς σας. Από την άλλη πλευρά το προσωπικό του σταθμού του μετρό θα είναι ένα λεπτό μακριά από οποιοδήποτε περιστατικό καρδιακής ανακοπής και αυτοί είναι οι άνθρωποι που θα κάνουν τη διαφορά μεταξύ ζωής και θανάτου. ¨\nΤους πρώτους τρείς μήνες που άρχισε να λειτουργεί ο σταθμός του μετρό, το εκπαιδευμένο προσωπικό αναζωογόνησε ένα θύμα από καρδιακή ανακοπή και του έσωσε τη ζωή.\nΠαρ ‘όλα αυτά, είμαστε ευτυχείς που τώρα πλέον, οι επαγγελματίες του ιατρικού τομέα και το κοινό κατανοούν τα οφέλη από την ύπαρξη ΑΕΑ κοντά, ακόμα και δίπλα από το σπίτι μας ή σε μια πολυκατοικία και στο χώρο εργασίας μας όπου περνάμε μερικές από τις πιο αγχωτικές ώρες της ζωής μας.\nΆρα ποιοι θα έπρεπε να έχουν ΑΕΑ;\nΟ νόμος N.110(I)2008 αναφέρει ότι οι συσκευές ΑΕΑ πρέπει να τοποθετούνται σε δημόσιους χώρους όπως αεροδρόμια, λιμάνια, οργανωμένες αθλητικές εγκαταστάσεις, πισίνες, τράπεζες και ξενοδοχεία. Επίσης, οποιαδήποτε δημόσια υπηρεσία, οργανισμός ή ιδιωτική επιχείρηση στην οποία απασχολούνται ή διακινούνται περισσότεροι από 500 άνθρωποι την ημέρα, υποχρεούται από το νόμο να έχει στη διάθεσή του μια συσκευή ΑΕΑ για κάθε κατάσταση έκτακτου περιστατικού.\nΑλλά εγώ λέω, ας ξεχάσουμε τι προνοεί ο νόμος. Υπάρχουν αρκετές μικρές εταιρείες με 5 ή 10 υπαλλήλους που έρχονται συνεχώς για εκπαίδευση για τη χρήση του απινιδωτή.\nΓιατί αυτές οι μικρές εταιρείες επιθυμούν να αγοράσουν μια συσκευή ΑΕΑ;\nΛόγω απλών στατιστικών. Οι πιθανότητες επιβίωσης χωρίς ΑΕΑ ανέρχονται σε λιγότερο από 5%. Εάν όμως χρησιμοποιηθεί ο απινιδωτής μέσα σε μόνο λίγα λεπτά, οι στατιστικές της Ευρωπαϊκής Ένωσης δείχνουν ποσοστά επιβίωσης μεταξύ 50% – 70%.\nΕίναι μια σημαντική επένδυση για την πρόληψη και αποτροπή της κύριας αιτίας θανάτου στην Ευρώπη, δεν νομίζετε;\nΤι λέτε σε εκείνους που έχουν συσκευή ΑΕΑ και δεν την έχουν χρησιμοποιήσει ποτέ;\nΟ μόνος τρόπος να αντιμετωπιστεί κάτι τέτοιο, είναι να προσπαθήσουμε να μην επιτρέψουμε στα πράγματα να πάνε λάθος.\nΌμως πως μπορεί αυτό να αποτραπεί;\nΠολύ απλά, ακολουθήστε τις οδηγίες. Υπάρχει μια διαδικασία, η οποία σας λέει πως να επιθεωρήσετε τη συσκευή του ΑΕΑ και τον ικανοποιητικό αριθμό συμμετεχόντων που πρέπει να εκπαιδευτούν.\nΑυτό θα μειώσει την πιθανότητα κάτι να πάει ανάποδα. Σίγουρα, δεν καταργεί αυτή την πιθανότητα, τίποτα δεν μπορεί να την εξαφανίσει. Διασφαλίζει όμως ότι κάθε ιδιοκτήτης, διαχειριστής και πρώτος βοηθός έχει καθαρή συνείδηση, προσπαθώντας να κάνει ό, τι είναι σωστό για τους άλλους, καθώς θα θέλαμε και άλλοι να κάνουν ό, τι είναι σωστό για εμάς.\nΠως αντιμετωπίζουν σήμερα οι οργανισμοί/επιχειρήσεις αυτό το νόμο;\nΟι πιο σοβαρές επιχειρήσεις και οργανισμοί εφαρμόζουν τις διαδικασίες και τις ακολουθούν κατά γράμμα.\nΣυχνά, οι πιο μικροί οργανισμοί/επιχειρήσεις είναι εκείνες που δεν έχουν ούτε τη σωστή νοοτροπία ασφάλειας αλλά ούτε σε ορισμένες περιπτώσεις τα χρήματα είτε για την αγορά συσκευής απινιδωτή είτε για να εκπαιδεύσουν τους ανθρώπους τους.\nΠλέον σήμερα, η τιμή μιας συσκευής απινιδωτή είναι παρόμοια με την τιμή ενός i-phone. Παρόλα αυτά, Μια συσκευή ΑΕΑ θα διαρκέσει περισσότερο από μια δεκαετία και θα έχει λιγότερα έξοδα συντήρησης.\nΤι θα συνιστούσατε σε εκείνους που δεν έχουν συσκευή ΑΕΑ;\nΠρώτον, το κόστος μιας συσκευής ΑΕΑ τώρα πια δεν είναι τόσο μεγάλο πρόβλημα όπως ήταν πριν από 10 χρόνια, που σημαίνει ότι το κόστος δεν είναι τόσο μεγάλο όσο ήταν παλιά. Σήμερα, στα μάτια όλων μας, η «τιμή της ζωής» έχει γίνει πολύτιμη. Αυτός είναι ακριβώς ο λόγος για τον οποίο οι εταιρείες επενδύουν περισσότερο στην ασφάλεια και λαμβάνουν τις κατάλληλες προφυλάξεις, καθώς αποτελούν σήμερα ένα ουσιαστικό μέρος της κουλτούρας ασφάλειας. Όλοι ελπίζουν ότι δεν θα χρειαστεί ποτέ, αλλά τουλάχιστον όταν θα έρθει η στιγμή που θα χρειαστεί, οι άνθρωποι θα αναγνωρίσουν ότι αυξήσαν τις πιθανότητες να βοηθήσουν κάποιον στον υψηλότερο δυνατό βαθμό.


ΝΕΚΡΟΣ ΓΙΑ ΤΟΝ ΚΟΣΜΟ: Οφειλόμενη απάντηση στον κ. Μανώλη Δερμιτζάκη. Θεολογική ανεπάρκεια ασεβών επιστημόνων...\nΟφειλόμενη απάντηση στον κ. Μανώλη Δερμιτζάκη. Θεολογική ανεπάρκεια ασεβών επιστημόνων...\nΓράφει ο Χρήστος Κ. Οικονόμου, Πρόεδρος Τμήματος Θεολογίας Πανεπιστημίου Λευκωσίας – τ. Πρόεδρος και Κοσμήτορας Θεολογικής Σχολής Θεσσαλονίκης\nΤώρα και καιρό παρακολουθούμε να δημοσιεύονται στον τύπο και να προβάλλονται από τα ΜΜΕ οι αυθαίρετες, ασεβείς και προκλητικές δηλώσεις και παρεμβάσεις του καθηγητή Γενετικής του Πανεπιστημίου της Γενεύης, κ. Μανώλη Δερμιτζάκη.\n(...) Αυτός, ο καταρτισμένος στην ειδικότητά του επιστήμονας, έχει καταστεί ο μεγαλύτερος υβριστής της Εκκλησίας, μέσω της αθεϊστικής προπαγανδιστικής διανόησης, η οποία θέλει να εκμηδενίσει την ελληνική και ορθόδοξη ταυτότητα του Ελληνικού λαού, όπως ακριβώς στην ίδια συχνότητα κινείται και ο καθηγητής κ. Ηλίας Μόσιαλος, αθεολόγητες και προκλητικές θέσεις του απαντήσαμε πρόσφατα σε εμπεριστατωμένη βιβλική μελέτη μας, ως ειδικός καθηγητής της Καινής Διαθήκης, με μακροχρόνια ερευνητική, επιστημονική και ακαδημαϊκή σταδιοδρομία, στη Θεολογική Σχολή Θεσσαλονίκης, μετά από δύο θητείες Προέδρου και μία Κοσμήτορα (βλέπε άρθρο μας Χρήστος Κ. Οικονόμου, Οφειλόμενη απάντηση στον Καθηγητή κ. Ηλία Μόσιαλο στο πρακτορείο ειδήσεων «Ρομφαία» και «Orthodoxia News» με ημερομηνία 11 Μαΐου 2020).\nΣτη συγκεκριμένη τώρα περίπτωση του κ. Μανώλη Δερμιτζάκη, ο οποίος εμφανίζεται και αυτός ως ο επαίων των θεολογικών και εκκλησιαστικών πραγμάτων, παρουσίασε τις απόψεις του στο LIVE NEWS, στο Βήμα TV, σε ό,τι αφορά στους χώρους λατρείας και της Θείας Κοινωνίας. Πιστεύει ότι δεν πρέπει να αντιμετωπίζεται «σαν ταμπού το θέμα της Θείας Κοινωνίας», και συνέστησε να γίνεται με τρόπο υγειονομικά συμβατό. Απάντηση στη συγκεκριμένη περίπτωση έδωσε στον ίδιο σταθμό ο Μητροπολίτης Δημητριάδος κ. Ιγνάτιος, τονίζοντας, πολύ ορθά, ότι το συγκεκριμένο ζήτημα είναι ένα «καθαρά εκκλησιαστικό θέμα πίστεως που έχει θεολογικές προεκτάσεις και είναι θέμα που το χειρίζεται η ίδια η Εκκλησία» και εύστοχα κατέληξε ότι «αν κάποιος φοβάται ότι θα κολλήσει καλύτερα να μην μεταλάβει. Η Θεία Κοινωνία προϋποθέτει και πίστη στο μυστήριο».\nΕύστοχη απάντηση στον συγκεκριμένο επιστήμονα έδωσε και ο λόγιος Ιεροδιάκονος της Ιεράς Μητροπόλεως Ταμασού, π. Ραφαήλ Μισιαούλης (βλέπε άρθρο Ιεροδιακόνου Ι.M. Ταμασού και Ορεινής Ραφαήλ Μισιαούλη «Απάντηση στον Καθηγητή Γενετικής: «Σκληρόν σοι προς κέντρα λακτίζειν», στο πρακτορείο ειδήσεων «Ρομφαία» με ημερομηνία 21 Σεπτεμβρίου 2020).\nΙδιαίτερον όμως ενδιαφέρον έχει το γεγονός ότι η Ιερά Σύνοδος της Εκκλησίας της Ελλάδος τόνισε ότι δεν υπάρχει κίνδυνος από τη Θεία Κοινωνία, καθότι «έχουμε περιπτώσεις κληρικών που κατέλυαν την Θεία Κοινωνία και δεν υπέστησαν τίποτε. Ακόμη και σε οποιαδήποτε πανδημία», τόνισε ο εκπρόσωπος της Συνόδου, Μητροπολίτης Φιλίππων κ. Στέφανος. Ακόμη και ο ίδιος ο Οικουμενικός μας Πατριάρχης κ.κ. Βαρθολομαίος τόνισε ρητά και κατηγορηματικά: «Εμείς πιστεύουμε ακράδαντα ότι μεταλαμβάνοντας το Σώμα και το Αίμα του Κυρίου, δεν υπάρχει κανένας κίνδυνος να πάρουμε το μικρόβιο του κοροναϊού. Γι’ αυτό και ως Οικουμενικό Πατριαρχείο, δεν αλλάζουμε τον τρόπο μεταδόσεως της Θείας Κοινωνίας». Συνεπώς, οποιοσδήποτε άλλος τρόπος της Θείας Κοινωνίας στην οικουμενική Ορθοδοξία αποτελεί παρέκκλιση του καθιερωμένου πλέον τρόπου, ο οποίος επικράτησε διά μέσου των αιώνων. Μόνο νέα Πανορθόδοξη Σύνοδος μπορεί να επαναφέρει το θέμα και να παρθεί ομόφωνη απόφαση.\nΠαρά την ολοκληρωμένη απάντηση που έλαβε ο κ. Δερμιτζάκης, επανήλθε σε εκπομπή του τηλεοπτικού σταθμού ΣΚΑΪ υποστηρίζοντας μετά μανίας και πάλι ότι πρέπει πρώτα να σταματήσει η Θεία Κοινωνία και μετά να κλείσουν οι επιχειρήσεις.\nΟ κ. Δερμιτζάκης προχώρησε ένα βήμα παραπέρα προτείνοντας να αλλάξει ο τρόπος που λαμβάνουν οι πιστοί τη Θεία Κοινωνία, λόγω της πανδημίας και καταλήγει: «Κατά τη γνώμη μου αυτό θα έπρεπε να είναι από τα πρώτα μέτρα. Έπρεπε να έχει σταματήσει (η Θεία Κοινωνία) ήδη πριν συζητήσουμε για να κλείσουμε εστιατόρια και οικονομικές δραστηριότητες». Έχει ενδιαφέρον η συμπερασματική πρόταση του κ. Δερμιτζάκη «δεν μπορώ να το αποδείξω (αν δηλαδή η Θεία Κοινωνία αποτελεί αδιαμφισβήτητο πυρήνα μετάδοσης με βάση τα επιστημονικά δεδομένα), διότι δεν μπορούμε να το δούμε αυτό, όπως δεν μπορούμε να δούμε πολλά πράγματα». "Ν": Μέγα λάθος! Ήδη από τις 9 Μαρτίου 2020 (εορτή των αγίων Σαράντα Μαρτύρων, παρεμπιπτόντως) έχουμε αναδημοσιεύσει συγκεκριμένη πρόταση στατιστικής διερεύνησης του ζητήματος, που μπορείτε να διαβάσετε εδώ. Εξάλλου έχει ήδη γίνει τέτοια έρευνα, σε μικρή κλίμακα, σχετικά με την Ηπατίτιδα Β΄. Διαβάστε εδώ, περίπτωση 3.\nΟ κ. Δερμιτζάκης φθάνει στα όρια της φαιδρότητας με τις αντιφατικές του δηλώσεις και της άστοχης και άσοφης επέμβασής του στα εκκλησιαστικά και ιδιαίτερα στα θεολογικά δρώμενα. Κανείς δεν μπορεί να απαγορεύει στον κ. Δερμιτζάκη να έχει την προσωπική του άποψη στα θέματα της γενετικής επιστήμης, η οποία είναι το αντικείμενο της έρευνάς του. Όταν όμως παρεμβαίνει αυθαίρετα, αθεολόγητα, δηλαδή χωρίς καμία θεολογική υποδομή, στα εκκλησιαστικά θέματα άπτεται της γελοιότητος. Ιδεολογικοποιεί την επιστήμη και δεν προσεγγίζει επιστημονικά, αλλά παροδευτικά τα θεολογικά πράγματα με μοναδικό κριτήριο την ιδεολογική αθεϊστική του προπαγάνδα και χωρίς να σέβεται την επιστήμη της Θεολογίας.\nΌταν θα γίνει Πανεπιστημιακός Καθηγητής, γιατί τώρα είναι στο επίπεδο του ερευνητή, τότε θα κατανοήσει ότι οριοθετούνται τα πλαίσια της επιστήμης και της έρευνας και η υπέρβαση των ορίων της θετικής επιστήμης γίνονται με κριτήρια διαφορετικά, από αυτά που χρησιμοποιούν οι θεωρητικές επιστήμες ανάμεσα σε αυτές και η θεολογική έρευνα. Στη συγκεκριμένη περίπτωση, λοιπόν, έχει λήψη του επιστημονικού δεδομένου και αυθαιρετεί, βιάζοντας την αλήθεια των πραγμάτων και ασφαλώς του σκοπού και της ουσίας της Θείας Ευχαριστίας και της Θείας Κοινωνίας.\nΗ Θεία Ευχαριστία και η Θεία Κοινωνία, κ. Δερμιτζάκη, δεν κινούνται στο επίπεδο των προκλητικών δηλώσεών σας, όπου υποστηρίζετε: «Δεν γίνεται να κλείνουν επιχειρήσεις και στις Εκκλησίες να συνεχίζεται η μετάληψη (δηλαδή η Θεία Κοινωνία)». Αλλά και οι πρόσφατες και πάλι αυθαίρετες, αντιεπιστημονικές και αθεολόγητες δηλώσεις σας στο ραδιοφωνικό σταθμό Θέμα 104,6 Fm, για την παιδεία, στοχεύουν ασεβώς και με θρασύτητα ιδεολογικής αθεΐας. Aσφαλώς είναι δικαίωμά σας να δείχνετε την θεομαχία και θεομπαιξία σας εναντίον της Θείας Ευχαριστίας και της Θείας Κοινωνίας, αλλά δεν έχετε επαφή με την ελληνική πραγματικότητα και πολύ περισσότερο η αθεϊστική και αθεολόγητη προπαγάνδα σας. Δεν πείθουν κανένα Έλληνα ορθόδοξο, ούτε καν ετερόδοξο Χριστιανό, διότι έχουν γνώση της Ορθόδοξης διδασκαλίας για τη Θεία Λατρεία και Θεία Κοινωνία. Αυτό οφείλεται στο γεγονός ότι έχουν εμπειρικό βίωμα της ωφέλειας της κοινωνίας του θείου, αλλά κυρίως του Σώματος και του Αίματος του Χριστού, το οποίο προσφέρεται «εις άφεσιν αμαρτιών και ζωήν την αιώνιον».\nΌσο και να βυσσοδομείτε μανιωδώς και εμμονικώς στην αθεϊστική προπαγάνδα μιας ξεπερασμένης μεσαιωνικής μεθοδολογίας, το μόνο που επιτυγχάνετε είναι να εκτίθεστε και να γελοιοποιείστε στα μάτια όλου του Ορθόδοξου Ελληνικού λαού και ασφαλώς στην κρίση σοβαρών επιστημόνων, οι οποίοι γνωρίζουν να οριοθετούν τις επιστήμες και να αναμένουν τον κάθε ερευνητή και επιστήμονα να παραμένει στη διερεύνηση του αντικειμένου της δικής του επιστήμης και του δικού του γνωστικού αντικειμένου. Μα και οι κοινωνιολογικές σας επισημάνσεις που προσπαθείτε να κάνετε σας εκθέτουν και προδίδουν το μένος που έχετε εναντίον της Εκκλησίας, ως μη όφειλε, γιατί κατάγεστε από την μαρτυρική Κρήτη, όπου ο λαός σέβεται τους Αγίους, τιμά την πίστη του, βιώνει καθημερινά τη Θεία Λατρεία και μετέχει στη Θεία Κοινωνία με την εμπειρία του φαρμάκου της αθανασίας.\nΥποστηρίξατε, λοιπόν, εσχάτως αφελώς και επιπολαίως: «οι Εκκλησίες άνοιξαν. Εφόσον έχουμε αποφασίσει ότι είναι πιο σημαντική η Εκκλησία από την παιδεία (πράγμα που εσείς δεν πιστεύετε ούτε υιοθετείτε) πρέπει να το βάλουμε μπροστά» (σημ. το άνοιγμα Γυμνασίων – Λυκείων), και καταλήγετε αυθαιρέτως, ανοήτως και αθεολογήτως «θέλουμε τη Θεία Κοινωνία, αλλά όχι το Γυμνάσιο – Λύκειο;» Ποιος σας είπε ότι το ένα αναιρεί το άλλο; Ασφαλώς η Εκκλησία δέεται και ο ιατρός των ψυχών και των σωμάτων ο Ιησούς Χριστός, αεννάως συνεχίζει να συνυπάρχει και να ευλογεί και να φωτίζει διά του Αγίου Πνεύματος τα παιδιά και να τα οδηγεί στην οδό της σοφίας και της αγιότητας και να μην παραπέουν σε ιδέες αθεϊστικές, απάνθρωπες και αυτοκαταστροφικές.\nΣτο τελικό συμπέρασμά σας, κ. Μανώλη Δερμιτζάκη, αποκαλύπτεται πλήρως το θεομάχο πνεύμα σας, όσο και η ασέβεια και η θεομπαιξία σας και σας καθιστά επιστημονικά, κοινωνικά, εθνικά και θεολογικά επικίνδυνο πρόσωπο, όπως και την ομαδούλα της αθεϊστικής ευρωπαϊκής διανόησης των ευρωλυγούρηδων, όπως κάποτε τόνιζε ο φίλτατός μου Κώστας Ζουράρης. Το τελικό συμπέρασμά σας είναι απολύτως αυθαίρετο και εξωπραγματικό για τα ελληνικά δεδομένα όπου αναφέρετε: «είναι τραγικά λάθος να είναι προτεραιότητα η Εκκλησία και όχι τα σχολεία, με αυτά τα δεδομένα πρέπει να ανοίξουν».\nΑγαπητέ μου κ. Μανώλη Δερμιτζάκη, γιατί είναι τραγικά λάθος να είναι προτεραιότητα η Εκκλησία; Τι κακό σου έκανε η μάνα Εκκλησία, αυτή η κιβωτός του Ελληνικού Έθνους, αυτή η πύλη της αιωνιότητος και του Παραδείσου; Στους κόλπους της Εκκλησίας παρηγορούνται και ενισχύονται οι περιθωριακοί, οι πόρνες, οι ληστές, οι τελώνες, κάθε πονεμένος και κάθε πικραμένος άνθρωπος. Στους ναούς, κατά τη Θεία Λειτουργία, τη Θεία Ευχαριστία και τη Θεία Κοινωνία συγκροτείται η Εκκλησία διά της κοινωνίας της χάριτος του Θεού και κοινωνούν με τον Τριαδικό Θεό.\nΓιατί, κ Δερμιτζάκη, είναι τραγικά λάθος η προτεραιότητα της Εκκλησίας, όπου τελείται το Μυστήριο της σωτηρίας και βιώνουν όλοι οι πιστοί ανεξαρτήτως ηλικίας, φύλου, φυλής, γλώσσας τα Πάθη, το Σταυρό, την Ταφή και την Ανάσταση του Χριστού; Η Θεία Λειτουργία είναι η πύλη που οδηγεί τους εκ γης προς ουρανόν, κατεβάζει το Θεό στη γη, για να σφαγιασθεί και να θυσιασθεί, για να ζήσει ο κόσμος και ο κάθε άνθρωπος, ακόμη και εσύ, χωρίς την εμπάθεια, την απιστία, την έχθρα και το μίσος εναντίον του Χριστού και της Εκκλησίας του.\nΣτην Εκκλησία τελείται η Θεία Ευχαριστία, όπου οι άνθρωποι, μικροί και μεγάλοι, ευχαριστούν και δοξολογούν την Τριαδική Θεότητα με την παρουσία όλων των ορατών και αοράτων δυνάμεων. Ευχαριστούν οι πιστοί τον Τριαδικό Θεό «υπέρ πάντων ων ίσμεν και ων ουκ ίσμεν των φανερών και αφανών ευεργεσιών των εις ημάς γεγεννημένων». Και σ’ εσένα, κ. Δερμιτζάκη, προσφέρει ο Θεός πλούσιες τις ευεργεσίες του. Αυτός έδωσε επιστήμες και φώτιση στους ανθρώπους, ώστε διά της θείας χάριτός του να οδηγούνται οι επιστήμονες στην εύρεση του εμβολίου κατά του κορωνοϊού και άλλων ασθενειών, και όλων των άλλων φαρμάκων και μέσων θεραπείας για να διακονείται ο άνθρωπος. Γι’ αυτό χρέος έχει να ενδοξάζει ο επιστήμονας με τον φωτισμό του Αγίου Πνεύματος το Θεό, ο οποίος τον οδηγεί στη θεία σοφία, η οποία δεν είναι δαιμονιώδης αλλά ειρηνική, που φέρνει τη γαλήνη στη ψυχοσωματική υπόσταση του κάθε ανθρώπου.\nΤέλος, η Θεία Κοινωνία, κ. Δερμιτζάκη, είναι το αποκορύφωμα της Θείας Οικονομίας και της χάριτος του Τριαδικού Θεού, στον πεπτωκότα άνθρωπο, όπως είσαι εσύ και εγώ και ολόκληρη η ανθρωπότητα. Γι’ αυτό ο ιερέας καλεί «μετά φόβου Θεού, πίστεως και αγάπης προσέλθετε». Χρειάζεται ο Χριστιανός, ο οποίος προσέρχεται στη Θεία Κοινωνία, να έχει πρώτα απ’ όλα φόβο Θεού, δηλαδή σεβασμό, αναγνώριση όλων των δωρεών που χαρίζει στον κάθε άνθρωπο. Ο φόβος εδώ δεν έχει την έννοια του τρόμου, αλλά του σεβασμού και της αναγνώρισης της θείας πατρότητας του δημιουργού Θεού. Έπειτα χρειάζεται η πίστη, ένας παράγοντας που απογειώνει τον άνθρωπο από τα γήινα στα ουράνια, μια έλλογη πίστη στο Ευαγγέλιο του Χριστού, που σημαίνει την ευχάριστη αγγελία της σωτηρίας του κάθε ανθρώπου από τις δαιμονικές δυνάμεις, από τη φθορά και το θάνατο. Αυτή η πίστη οδηγεί στη Θεία Κοινωνία, δηλαδή στη σωματική και πνευματική ένωση με τον ίδιο τον Ιησού Χριστό, με τον ίδιο τον Τριαδικό Θεό. Εδώ η πίστη υπερκερνά τον δικό σας ορθολογισμό, κ. Δερμιτζάκη, και κινείται στα πλαίσια της ψηλάφισης του αποκαλυμμένου αληθινού Θεού στον κόσμο.\nΔεν είναι τραγικό εσείς και οι όμοιοί σας να ψάχνετε το σάλιο, όταν ο ίδιος ο Θεός προσφέρει το Σώμα και το Αίμα του εις άφεση αμαρτιών και εις ζωήν την αιώνιο; Δεν είναι ψυχοφθόρο να αναζητείτε τον κορωνοϊό μέσα στη Θεία Κοινωνία, όταν η δισχιλιετής εμπειρία της Εκκλησίας και η πίστη των Χριστιανών μεταλάμβάνουν, Σώμα και Αίμα του Υιού του Θεού και όχι του ιού του κορωνοϊού; Δεν αντιλαμβάνεστε πόσο γελοιοποείτε την επιστήμη σας όταν πλησιάζεται με λάθος μεθοδολογία και λάθος σκεπτικό τη Θεία Κοινωνία; To εμμονικό σας πάθος, το οποίο εμβάλλετε στις άσχετες, ασυνάρτητες και αθεολόγητες δηλώσεις σας δείχνουν μετά από όσα απόλυτα επιστημονικά τεκμηριωμένα ιστορικά και θεολογικά σας ανέπτυξα στην παρούσα διαπραγμάτευση, ενός άκρως ιστορικού και θεολογικού θέματος.\nΣας βεβαιώνω πως κίνητρο αυτής της παρέμβασής μου είναι η αγάπη, μαζί με το μετά φόβου Θεού και πίστεως. Μια αγάπη πρωτίστως προς την αλήθεια της θεολογίας, την δισχιλιετή εμπειρία των Αγίων, και τη διαχρονική διδασκαλία των Πατέρων της Εκκλησίας μας. Μια αγάπη σε σας και τους ομοίους σας της ιδεολογικής αθεϊστικής προπαγάνδας, οι οποίοι βρήκατε ευκαιρία να προκαλείτε τους πιστούς Χριστιανούς και να εκπειράζετε τον ίδιο το Θεό, με ανεύθυνες, αυθαίρετες, προκλητικές και αθεολόγητες απόψεις.\nΑυτή ήταν μια υπεύθυνη οφειλόμενη απάντηση ενός καθηγητή Θεολογίας, μετά από σαρανταδύο χρόνια έρευνας της επιστήμης της θεολογίας και μιας ακαδημαϊκής σταδιοδρομίας καθηγητού, προέδρου και κοσμήτορα της Θεολογικής Σχολής Θεσσαλονίκης.


Ν. Υόρκη: Συνελήφθη άνδρας με 35 πουλιά μέσα στο τζάκετ του | HuffPost Greece\n29/04/2021 07:13 EEST\nΝ. Υόρκη: Συνελήφθη άνδρας με 35 πουλιά μέσα στο τζάκετ του\nΤα είχε κρύψει σε ρόλεϊ μαλλιών.\nUS ATTORNEY EDNY\nΈνας άντρας από την Γουιάνα συνελήφθη στο αεροδρόμιο JFK της Νέας Υόρκης, για παράνομη εισαγωγή 35 ωδικών πτηνών στις Ηνωμένες Πολιτείες.\nΟ Κέβιν Άντρε ΜακΚένζι, 36 ετών, τράβηξε την προσχή των τελωνειακών αρχών του αεροδρομίου και κατά τον έλεγχο που του έγινε, διαπιστώθηκε ότι μέσα στο τζάκετ του είχε κρύψει σε ρόλεϊ μαλλιών, 35 σπίνους.\nΤου απαγγέλθηκαν κατηγορίες για την παράνομη εισαγωγή και αφέθηκε προσωρινά ελεύθερος μέχρι την ημέρα της δίκης, έναντι 25.000 δολαρίων (20.000 ευρώ).\nΌπως είπε η Κάθριν ΜακΚέιμπ, από την Υπηρεσία Προστασίας Άγριας Φύσης, τα συγκεκριμένα είδη πουλιών συχνά συμμετέχουν σε διαγωνισμό τραγουδιού, στις γειτονιές του Μπρούκλιν και του Κουίνς.\n«Σε τέτοιους διαγωνισμούς, που διεξάγονται συχνά σε δημόσιους χώρους όπως πάρκα, τραγουδούν δύο σπίνοι και ένας κριτής επιλέγει αυτόν με την καλύτερη φωνή», εξήγησε η Κάθριν ΜακΚέιμπ.\n«Πολλοί από αυτούς που παρευρίσκονται στους διαγωνισμούς στοιχηματίζουν στα πουλιά. Μάλιστα ο σπίνος που κερδίζει μπορεί να πωληθεί για περισσότερα από 10.000 δολάρια (8.000 ευρώ). Παρά το γεγονός ότι ο σπίνος πωλείται νόμιμα στις Ηνωμένες Πολιτείες, εντούτοις οι ”γνώστες” επιλέγουν αυτόν από την Γουιάνα αφού τραγουδάει καλύτερα και επομένως έχει μεγαλύτερη χρηματική αξία».\nΟ Κέβιν ΜακΚένζι υποστήριξε κατά την απολογία του ότι θα πληρωνόταν για την παράνομη εισαγωγή των πτηνών το ποσό των 3.000 δολαρίων (2.500 ευρώ). Εξήγησε μάλιστα πως 500 δολάρια πήρε πριν μπει στην πτήση για την Νέα Υόρκη και τα υπόλοιπα 2.500 θα τα παραλάμβανε κατά την παράδοση του «εμπορεύματος».\nΝα σημειωθεί πως εκτός από νόμιμη άδεια, για την εισαγωγή πτηνών στις Ηνωμένες Πολιτείες, απαιτείται από τους ιδιοκτήτες να τα παραδώσουν στις αρχές προκειμένου να μπουν σε καραντίνα τριάντα ημερών, προς αποφυγή εξάπλωσης μεταδοτικών ασθενειών.\nΣυνέλαβαν γυναίκα με άνοια και «πανηγύριζαν» που της έσπασαν το χέρι\nΗ Ινδική τραγωδία σε εικόνες\nΒίντεο την κατέγραψε να λέει «δεν είσαι στο σωστό χρώμα» - Η τιμωρία δεν άργησε\nPLUS: ΗΠΑ σύλληψη πτηνά


Χιόνια από το απόγευμα – viotianet.gr\nΜε έκτακτο δελτίο που εξέδωσε η Εθνική Μετεωρολογική Υπηρεσία το μεσημέρι της Tρίτης, προειδοποιεί για ραγδαία επιδείνωση του καιρού από τις επόμενες ώρες.\nΜεταβολή θα παρουσιάσει ο καιρός από σήμερα (10-12-2013) και από το βράδυ στις ανατολικές και νότιες περιοχές της χώρας με κύρια χαρακτηριστικά τους θυελλώδεις ανέμους, τη σημαντική πτώση της θερμοκρασίας και τα χιόνια στα ορεινά και τα ημιορεινά.\nΣυγκεκριμένα μέσα στην ημέρα οι βόρειοι βορειοανατολικοί άνεμοι στα ανατολικά θα ενισχυθούν βαθμιαία στα 8 με 9 μποφόρ και τη νύχτα στα 10 μποφόρ. Χιόνια θα πέσουν στα ορεινά καθώς και σε ημιορεινές περιοχές της κεντρικής και βόρειας χώρας (υψόμετρο στα βόρεια από 400 μέτρα και στα υπόλοιπα πάνω από τα 600 μέτρα).\nΤην Τετάρτη, οι βορειοανατολικοί άνεμοι (συμπεριλαμβανομένης και της Αττικής) θα πνέουν με ένταση 8 με 10 μποφόρ. Κατά τη διάρκεια της ημέρας θα σημειωθούν πρόσκαιρες χιονοπτώσεις σε ορεινές και ημιορεινές περιοχές της κεντρικής και νότιας ηπειρωτικής χώρας και πρόσκαιρα σε πιο πεδινές περιοχές (ενδεικτικό υψόμετρο 200-300 μέτρα) καθώς και στα ορεινά-ημιορεινά των νησιών. Σύμφωνα με το έκτακτο δελτίο της ΕΜΥ, επισημαίνεται ότι στην Κρήτη οι χιονοπτώσεις θα έχουν διάρκεια και πιθανώς να είναι ισχυρές. Εκτός από τις χιονοπτώσεις αναμένεται κατακόρυφη πτώση της θερμοκρασίας (6 με 8 βαθμούς).\nΤην ίδια ώρα σε κατάσταση επιφυλακής βρίσκεται το Υπουργείο Προστασίας του Πολίτη και οι υπόλοιπες αρμόδιες αρχές για το κύμα κακοκαιρίας που πρόκειται να πλήξει ολόκληρη τη χώρα από την Τρίτη το απόγευμα και για μία τουλάχιστον εβδομάδα.\nΠατήστε πάνω στους πίνακες για να δείτε τις θερμοκρασίες και τις χιονοπτώσεις:\nΣτο Δήμο Αθηναίων έχουν τεθεί σε 24ωρη λειτουργία δύο θερμαινόμενοι δημοτικοί χώροι ενώ σε ετοιμότητα βρίσκεται ήδη και ο Ξενώνας Αστέγων.\nΕπιπλέον έτοιμο να φιλοξενήσει αστέγους είναι και το Υπνωτήριο επί της Αλικαρνασσού 49. Εκεί, εκτός από διανυκτέρευση οι άστεγοι θα μπορούν να λάβουν συσσίτιο, ιατροφαρμακευτική περίθαλψη και θα μπορούν να κάνουν μπάνιο.\nΚαθ’ όλη τη διάρκεια του 24ώρου θα λειτουργεί η τετραψήφια τηλεφωνική γραμμή εξυπηρέτησης του δημότη «1595», ως γραμμή ενημέρωσης για άστεγους.\nΠαράλληλα, ομάδες έργου του Κέντρου Υποδοχής και Αλληλεγγύης του Δήμου Αθηναίων (ΚΥΑΔΑ) θα πραγματοποιούν, σε συνεργασία με εθελοντικές και μη κυβερνητικές οργανώσεις, επιτόπιες παρεμβάσεις (street work) προς ενημέρωση των αστέγων για τους διαθέσιμους χώρους διανυκτέρευσης. Επιπλέον θα τους ενημερώνουν για τα σημείο από όπου θα μπορούν να λάβουν φάρμακα και ζεστό ρόφημα.\nΑπό το δήμο Αιγάλεω παρέχονται τέσσερις δημοτικοί χώροι στους αστέγους:\nAκολούθως, στο Δήμο Περιστερίου παρέχεται ως χώρος φιλοξενίας το κτήριο του ΚΥΒΕ (Εθνάρχου Μακαρίου 1 και Κηφισού, τηλέφωνο επικοινωνίας 210 5783.288), που είναι χώρος θερμαινόμενος και προσβάσιμος επί 24ώρου βάσεως, κατά τις ημέρες που η θερμοκρασία είναι κάτω των 4°C.\nΣτον Δήμο Αγίου Ιωάννη Ρέντη παρέχονται οι εξής θερμαινόμενοι χώροι (σ.σ. όταν η θερμοκρασία είναι κάτω από 4°C):\nΣτο ίδιο πλαίσιο, στέγη παρέχεται στους άστεγους και από το Δήμο Θερμαϊκού στη Θεσσαλονίκη. Πρόκειται για τους εξής χώρους:\n-ΚΑΠΗ Νέων Επιβατών (Λογοθέτου 1),\n-KAΠΗ Νέας Μηχανιώνας (Κ. Βάρναλη 1) και\n-ΚΑΠΗ Επανομής στην κεντρική πλατεία.\nΕπίσης, οι πολίτες μπορούν να καλούν στον αριθμό τηλεφωνικής γραμμής έκτακτης ανάγκης του Εθνικού Κέντρου Κοινωνικής Αλληλεγγύης «197» για να ενημερώσουν για άστεγους.\nΗ ταχύτητα των ανέμων σύμφωνα με το δίκτυο «ΠΟΣΕΙΔΩΝ» (ώρα 15.00)\nΕ.Ο. Καρδίτσας – Άρτας, από 47ο έως 53ο χλμ., θέση Τύμπανος.\nΕ.Ο. Μουζακίου – Στεφανιάδας, από 15ο έως 29ο χλμ., θέση Άγιος Νικόλαος.\nΕ.Ο. Καρδίτσας – Ευρυτανίας, από 46ο έως 62ο χλμ., θέση Ζαχαράκι.\nPrevious: Έκθεση-σοκ για το εισόδημα των Ελλήνων\nNext: Την Παρασκευή πριν τα Χριστούγεννα η πληρωμή της ενιαίας ενίσχυσης


316l από ανοξείδωτο χάλυβα Reducer\nΣπίτι > Προϊόντα > 316l από ανοξείδωτο χάλυβα Reducer\n(Σύνολο 24 Προϊόντα για 316l από ανοξείδωτο χάλυβα Reducer)\nShijiazhuang Huize Pipe Fitting Co., Ltd. is one of the 316l από ανοξείδωτο χάλυβα Reducer leading brands in China. It is the factory & supplier specializing in manufacturing 316l από ανοξείδωτο χάλυβα Reducer. Offer high quality 316l από ανοξείδωτο χάλυβα Reducer at a cheap wholesale price.\nΧονδρικό 316l από ανοξείδωτο χάλυβα Reducer από την Κίνα, πρέπει να βρείτε φτηνές 316l από ανοξείδωτο χάλυβα Reducer ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην 316l από ανοξείδωτο χάλυβα Reducer παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας 316l από ανοξείδωτο χάλυβα Reducer, Είμαστε 'll να σας απαντήσει ταχύτερα.


Botul filler shampoo 250ml\nΣαμπουάν βαθιάς αναδόμησης. Με αργινίνη, κολλαγόνο και κερατίνη παρέχει στα μαλλιά ζωντάνια, τα αφήνει μαλακά, λαμπερά και μεταξένια. Απλώστε το botox σαμπουάν σε βρεγμένα μαλλιά και κάντε απαλό μασάζ μέχρι να καθαρίσουν καλά τα μαλλιά σας. Επαναλάβετε τη διαδικασία 2 φορές. Ειδικά μελετημένο να προετοιμάσει τα μαλλιά για τα επόμενα 2 βήματα (botox mask και botox filler spray).


Οι μαθητές σε ζευγάρια, όπως δημιουργήθηκαν στην προηγούμενη φάση του σεναρίου, τοποθετούνται σε κάθε έναν υπολογιστή.\nΑρχικά ο εκπαιδευτικός τους ζητά να ασχοληθούν με την πρώτη δραστηριότητα που είναι ένα παιχνίδι με κάρτες ερωτήσεων όπου πρέπει να αναγνωρίσουν δεξιότητες μετακίνησης σε φωτογραφίες αθλημάτων, ζώων και καθημερινής ζωής.\nΚατόπιν τους ανακοινώνει πως στην επόμενη δραστηριότητα θα αξιολογήσουν ο ένας τον άλλον στο κάθε ζευγάρι χρησιμοποιώντας (1) το βίντεο που δημιουργήθηκε στην προηγούμενη φάση και το οποίο έχει μεταφορτωθεί στους υπολογιστές και (2) ένα φύλλο εργασίας που περιλαμβάνει θέσεις για συμπλήρωση των ονομάτων τους καθώς και τα βασικά σημεία σωστής εκτέλεσης κάτω από το όνομα της κάθε δεξιότητας. Αφού ανοίξουν το βίντεο και το αρχείο με το φύλλο εργασίας, δίνεται στο κάθε ζευγάρι το χρονικό σημείο που ξεκινά η προσπάθειά τους.\nΟι μαθητές θα συμπληρώσουν τα ονόματά τους στο φύλλο εργασίας, θα το μελετήσουν για να ανακαλέσουν, να συζητήσουν μεταξύ τους το περιεχόμενο και να διευκρινιστούν πιθανές απορίες. Στη συνέχεια τους ζητείται να αναλάβουν ρόλους αξιολογητή-αξιολογούμενου. Παρακολουθούν την εκτέλεση της κάθε δεξιότητας του πρώτου μαθητή ("αξιολογούμενος") και ο "αξιολογητής" τσεκάρει στο φύλλο εργασίας την ποιότητα των βασικών σημείων εκτέλεσης. Ανατροφοδοτεί τον "αξιολογούμενο" θετικά ή/και διορθωτικά, συζητούν πιθανές διαφωνίες και προχωρούν στην επόμενη δεξιότητα. Αφού αξιολογηθεί ο πρώτος μαθητής σε όλες τις δεξιότητες, οι ρόλοι αντιστρέφονται.\nΟ ρόλος του εκπαιδευτικού είναι να ανατροφοδοτεί και να βοηθά όπου χρειάζεται το μαθητή που έχει το ρόλο του "αξιολογητή", εξασφαλίζοντας τη σωστή και ειλικρινή συμπλήρωση των φύλλων εργασίας. Με τη χρήση των φύλλων εργασίας γίνεται ταυτόχρονα η αξιολόγηση της ποιοτικής εκτέλεσης των δεξιοτήτων, των γνώσεων και της κριτικής ικανότητας των παιδιών.\nΜετά την ολοκλήρωση της δραστηριότητας, τα παιδιά μελετούν τα αποτελέσματα από το συμπληρωμένο φύλλο εργασίας, ακολουθεί συζήτηση για το επίπεδο που βρίσκονται, ποιες δεξιότητες χρήζουν βελτίωσης και σε ποια σημεία της εκτέλεσής τους. Κατόπιν ζητείται από τα παιδιά να συγκρίνουν τα αποτελέσματα της αξιολόγησής τους με την εικόνα που έχουν για τον εαυτό τους όπως αποτυπώθηκε στο φύλλο εργασίας της πρώτης φάσης.\nΓια το κλείσιμο του σεναρίου οι μαθητές μέσω διαδραστικού εργαλείου με τη χρήση φωτογραφιών αξιολογούν την εκτέλεση δεξιότητας.\nΗ δεξιότητα της φωτογραφίας\nΠέρασε το ποντίκι σου πάνω από την εικόνα


Ολυμπία Οδός: άνοιξε ο δρόμος που είχε κλείσει στο Διακοπτό - Ypodomes.com\nAνοιξε απόψε η Ν.Ε.Ο. Πατρών – Κορίνθου, που παρέμενε αποκλεισμένη στο ύψος του Διακοπτού\nAνοιξε απόψε η Ν.Ε.Ο. Πατρών – Κορίνθου, που παρέμενε αποκλεισμένη στο ύψος του Διακοπτού. Η κυκλοφορία στο συγκεκριμένο σημείο της Εθνικής είχε διακοπεί από το βράδυ της Δευτέρας, οπότε και λόγω της κακοκαιρίας, σημειώθηκε κατολίσθηση.\nΝα θυμίσουμε πως μέχρι χτες Σάββατο η εθνική οδός Πατρών – Κορίνθου ήταν κλειστή στο ύψος του Διακοφτού προκειμένου να αντιμετωπιστεί συνολικά το πρόβλημα των κατολισθήσεων στην περιοχή. Μέχρι τότε, η κυκλοφορία των οχημάτων θα διεξάγεται από την παλαιά εθνική. Για όλο το διάστημα που έμεινε κλειστός ο δρόμος η Ολυμπία Οδός δεν εισέπρατε διόδια.\nΕν τω μεταξύ, την άμεση λήψη μέτρων στον χείμαρρο Θολοπόταμο, στην περιοχή της Αιγείρας, ζήτησε από την ΕΡΓΟΣΕ ο περιφερειάρχης Δυτικής Ελλάδας Απόστολος Κατσιφάρας. Με βάση τις πρώτες εκτιμήσεις των μηχανικών της Περιφέρειας που διενήργησαν αυτοψία στο σημείο, η υπερχείλιση του χειμάρρου, απ’ την οποία προκλήθηκαν ζημιές σε δίκτυα υποδομών και ιδιωτικές περιουσίες, οφείλεται σε κατάρρευση ξυλότυπου κατασκευής έργου της ΕΡΓΟΣΕ.


"Προϋποθέσεις για μια δίκαιη μετάβαση: Το μέλλον της Κοζάνης μετά την απολιγνιτοποίηση" (video)\nΔιαδικτυακή Εκδήλωση ΣΥΡΙΖΑ για την απολιγνιτοποίηση.\nΜε μεγάλη επιτυχία και συμμετοχή πραγματοποιήθηκε το Σάββατο (7/11) το απόγευμα η τηλεδιάσκεψη που οργάνωσε η Ν.Ε. ΣΥΡΙΖΑ Π.Σ. Κοζάνης για την απολιγνιτοποίηση και τη δίκαιη μετάβαση στη Περιφέρεια Δυτικής Μακεδονίας\nΑπό την αυτοδιοίκηση συμμετείχαν ο Περιφερειάρχης Δυτικής Μακεδονίας κ. Γεώργιος Κασαπίδης, ο Δήμαρχος Κοζάνης Λάζαρος Μαλούτας, ο Δήμαρχος Σερβίων κ. Χρήστος Ελευθερίου και ο Δήμαρχος Βοίου κ. Χρήστος Ζευκλής.\nΜπορείτε να παρακολουθήσετε την τοποθέτηση της Καλλιόπης Βέττα εδώ:\nΜπορείτε να παρακολουθήσετε ολόκληρη την διαδικτυακή εκδήλωση εδώ:


Αποφύγετε τα ενοχλητικά έντομα ενώ ταξιδεύετε\nΑρχική σελίδα • Έμπνευση • Αποφύγετε τα ενοχλητικά έντομα ενώ ταξιδεύετε\nφτιάξτε τη βαλίτσα σας με προϊόντα προστασίας από τα κουνούπια, ακολουθώντας αυτό τον οδηγό.\nΜια κουβέρτα με τσιμπήματα εντόμων ή ένας πυρετός δεν είναι ένα αναμνηστικό που θέλει να φέρει κάποιος στο σπίτι από ένα ταξίδι. Όπου κι αν οδηγούν οι περιπέτειές σας, το να τις απολαμβάνετε στο έπακρο απαιτεί να αποστασιοποιηθείτε από την τοπική ζωή των εντόμων, η οποία μπορεί να περιλαμβάνει κουνούπια, τσιμπούρια, σκνίπες και ψύλλους.\nΟι ταξιδιώτες με προορισμό την Κεντρική και Νότια Αμερική, την Αφρική, την Ινδία και τη Νοτιοανατολική Ασία λαμβάνουν συχνά προληπτικά φάρμακα πριν αναχωρήσουν.\nΤα καλά νέα: Τα προϊόντα προστασίας μπορούν να συσκευαστούν σε παραδοτέες αποσκευές εάν ταξιδεύετε στο εσωτερικό ή να αγοραστούν μόλις φτάσετε στον προορισμό σας εάν ταξιδεύετε στο εξωτερικό.\nΣΥΝΙΣΤΑΤΑΙ ΓΙΑ ΤΑΞΙΔΙ, ΑΠΟΡΡΙΠΤΕΤΑΙ ΑΠΟ ΤΑ ΕΝΤΟΜΑ\nΓια να διώξετε τα κουνούπια στο σπίτι αλλά και μακριά, οπλιστείτε με εντομοαπωθητικά που περιέχουν τα ενεργά συστατικά DEET, picaridin, PMD/OLE ή IR3535.\nΑποτελεσματικό και ενάντια στα τσιμπούρια, η δραστική ουσία DEET δημιουργήθηκε από τον στρατό των ΗΠΑ το 1946 και διαθέτει ένα μακρύ ιστορικό επιτυχημένης πορείας. Οι σύγχρονες συνθέσεις έχουν τιθασεύσει τη λιπαρή υφή και την έντονη μυρωδιά για την οποία ήταν κάποτε γνωστό το DEET. Απλώς σημειώστε ότι το DEET μπορεί να αντιδράσει με συνθετικά υλικά, επομένως μην το εφαρμόζετε πάνω ή κοντά σε ασετάτ, ρεγιόν, spandex, άλλα συνθετικά υφάσματα (εκτός από νάιλον), έπιπλα, πλαστικά, κρύσταλλα ρολογιών, δέρμα και βαμμένες ή βερνικωμένες επιφάνειες, συμπεριλαμβανομένων των αυτοκινήτων (π.χ. αποφύγετε το τρίψιμο σε γυαλιά ηλίου και spandex.) Πώς να Εφαρμόσετε Σωστά το Εντομοαπωθητικό\nPicaridin και icaridin\nΠιο νέα στην καταπολέμηση των κουνουπιών, η picaridin προσφέρει προστασία συγκρίσιμη με το DEET χωρίς οσμή και με ελαφριά υφή. Επίσης δεν αντιδρά με συνθετικά υλικά.\nΕάν ταξιδεύετε αεροπορικώς, να έχετε κατά νου ότι για τα εντομοαπωθητικά ισχύουν οι ίδιοι περιορισμοί όπως και με άλλα υγρά και αερολύματα. Όσοι ταξιδεύουν στο εξωτερικό θα πρέπει να λάβουν υπόψη τους ότι πολλές αεροπορικές εταιρείες απαγορεύουν τα εντομοαπωθητικά σε παραδοτέες αποσκευές ή χειραποσκευές. Επικοινωνήστε με την αεροπορική σας εταιρεία ή ανατρέξτε στον ιστότοπό της για τα όρια προτού ετοιμάσετε τις αποσκευές σας.\nΕάν ταξιδεύετε χωρίς εντομοαπωθητικό, πηγαίνετε σε ένα τοπικό σούπερ μάρκετ ή φαρμακείο για να αγοράσετε μερικά μόλις φτάσετε στον προορισμό σας. Εφαρμόστε όσο χρειάζεται για να απολαύσετε κάθε στιγμή της απόδρασής σας.


Χαϊδελβέργη & Φρανκφούρτη - ets-frankfurt.de\nΧαϊδελβέργη και Φρανκφούρτη\nΠεριήγηση 12 - Χαϊδελβέργη και Φρανκφούρτη\nΑπολαύστε αυτό το πακέτο συνδυασμών των περιηγήσεών μας 10 (Heidelberg Tour) και 4b (Φρανκφούρτης Tour)\nΠρωινή ξενάγηση στη ρομαντική Χαϊδελβέργη. Η «παλιά πόλη» στο Neckar έχει περίπου 1 εκατομμύριο επισκέπτες από όλο τον κόσμο κάθε χρόνο.\nΣας παρουσιάζουμε το διάσημο κάστρο, την επιτομή του γερμανικού ρομαντισμού. Η μεγάλη αυλή του κάστρου εντυπωσιάζει με τα ισχυρά, αν και μερικές φορές μόνο ως ερείπια διατηρημένα κτίρια από αρκετούς αιώνες. Από την τεράστια βεράντα έχετε υπέροχη θέα στην πόλη. Θα δείτε ένα από τα μεγαλύτερα βαρέλια κρασιού στον κόσμο. Στη συνέχεια, περπατήστε μέσα από το μεσαιωνικό κέντρο: στην Παλιά Γέφυρα και στο Karlstor, στην Αναγεννησιακή Μονή των Ιπποτών, στο Heiliggeistkirche.\nΤο απόγευμα, η ιστορική και σύγχρονη Φρανκφούρτη: μια ξενάγηση μιας ώρας σε διώροφο λεωφορείο μέσω της Φρανκφούρτης δείχνει τα πιο σημαντικά αξιοθέατα της πόλης. οι εξηγήσεις είναι διαθέσιμες σε πολλές γλώσσες μέσω ακουστικών.\nΕίσοδος για βαρέλι κρασιού και κάστρο\nενήλικες: € 94,00\ntägliche: 09: 30 h - 16: 45 h (Κατά προσέγγιση)


2 ΕΚΟ Racing Dirt Games & 3 Τrc 2018 : Ζέσταμα! – Timed Rally Challenge\n2 ΕΚΟ Racing Dirt Games & 3 Τrc 2018 : Ζέσταμα!\nΠερισσότεροι από 20 οδηγοί βρέθηκαν σήμερα στο Διαδρόμιο Σπαθοβουνίου και έλαβαν μέρος στο Trackday που διοργάνωσε η ομάδα του EKO Racing Dirt Games, εν όψει του αυριανού 2ου γύρου του ομώνυμου θεσμού. Με τη χάραξη της διαδρομής να είναι διαφορετική από αυτή που έχουν συνηθίσει όσοι έχουν βρεθεί στην πίστα στο παρελθόν, αλλά και σε σχέση με την περσινή εκδοχή του αγώνα, η παρουσία των οδηγών σήμερα αποδείχθηκε ιδιαίτερα σημαντική.\nΜε τον καιρό να αποδεικνύεται συμπαραστάτης στην προσπάθεια και τη ροή της διαδικασίας να είναι συνεχής, οι αγωνιζόμενοι κατάφεραν να πραγματοποιήσουν πέντε συνολικά περάσματα από τη διαδρομή.\nΤα απρόοπτα δεν έλειψαν, όπως η έξοδος του Κωνσταντίνου Χριστόπουλου με το Speedcar στο πρώτο του πέρασμα. Ο ίδιος δεν αντιμετώπισε κάποιο πρόβλημα μετά το συμβάν, ενώ μάλιστα μετά από όλους τους απαραίτητους προληπτικούς ελέγχους προσπάθησε στο τέλος να πραγματοποιήσει ένα πέρασμα με το Speedcar, αλλά μηχανικά προβλήματα δεν του επέτρεψαν να ολοκληρώσει την προσπάθεια του.\nΜε το χρονόμετρο ανά χείρας, οι χρόνοι κατέβηκαν σημαντικά κατά τη διάρκεια της διαδικασίας, με τον απόλυτο της ημέρας να σημειώνεται από τον Νώντα Καρανικόλα στην πρώτη του εμφάνιση με το La Base RX-01 των 600 κ.εκ.\nΟ περσινός επαθλούχος της κατηγορίας Open, κατάφερε στο τελευταίο του πέρασμα να σταματήσει στο χρονόμετρο στο 1:33.73! Χαρακτηριστικό της μάχης που αναμένεται αύριο στα 600 κ.εκ., είναι ότι οι Άρης “Ιαβέρης” και Γιώργος Ζυμαρίδης, με τα Planetcross Kamikaz και SR Kartcross αντίστοιχα, σημείωσαν 1:33.75!\nΣτην κατηγορία των 750 κ.εκ., ο Χαράλαμπρος Γαζετάς με το Speedcar των 750 κ.εκ., ήταν σε όλα του περάσματα ο ταχύτερος στη κατηγορία του, ενώ ο κορυφαίος του χρόνος άγγιξε το 1:34.68.\nΜάχη, όμως, αναμένεται αύριο και στην κατηγορία των αυτοκινήτων. Εκεί οι νεαροί και ταλαντούχοι Παναγιώτης Ρουστέμης και Πάνος Ισμαήλος έδειξαν τις διαθέσεις τους, με τον πρώτο να σημειώνει τον κορυφαίο χρόνο, ολοκληρώνοντας τη διαδρομή με το Mitsubishi Lancer EVO X σε 1:35.32.\nΌμως, η σημερινή ημέρα αποτέλεσε ένα απλό ζέσταμα για τους οδηγούς και τις ομάδες, αφού ο πραγματικός αγώνας ξεκινάει αύριο. Η πρώτη χωμάτινη φόρμουλα αναμένεται να ξεκινήσει στις 10:00 πμ, ενώ όσοι τυχεροί παραβρεθούν θα έχουν την ευκαιρία να κερδίσουν πλούσια δώρα της Red Bull Racing σε διαγωνισμό που θα πραγματοποιηθεί στην πίστα του Διαδρόμιου Σπαθοβουνίου.\nΧρόνους της σημερινής ημέρας μπορείτε να βρείτε στη διεύθυνση www.tbc.gr &\nΤRC ΑΠΟΤΕΛΕΣΜΑΤΑ LIVE\n, ενώ από την ίδια σελίδα θα μεταδίδονται αύριο τα αποτελέσματα του αγώνα σε πραγματικό χρόνο!\nΠαράλληλα με το Track Day έγινε και η διαδικασία του Έλεγχου εξακρίβωσης και οι αναγνωρίσεις τους αθλητές που δεν πέραν μέρος σε αυτό .\nΘυμίζουμε πως το ΕΚΟ Racing Dirt Games για το 2018… τρέχει με την premium βενζίνη EKO Racing 100 και με τα φτερά του Red Bull, ενώ τον υποστηρίζουν η SubaruΠλειάδες Motors και η USAG Greece. Χορηγός τεχνολογίας είναι η Garmin Greece, η Racecraft είναι χορηγός εξοπλισμού, με την COSMOTE TV και το περιοδικό 4Troxoi να έχουν αναλάβει το ρόλο των χορηγών επικοινωνίας, ενώ το συνδρομητικό κανάλι καλύπτει το θεσμό τηλεοπτικά! _Δελτίο Τύπου.\nOι Χρόνοι του Track Day\n← TRC & EKO Racing Dirt Games:Δελτιο Πληροφοριών Νο1\n3 TRC & 2 EKO Racing Dirt Games 2018 : Μάχες στα Δέκατα !!! →


Σχεδόν ένας χρόνος έχει περάσει από την αναστολή της λειτουργίας του Half Note Jazz Club όπως και όλων των συναυλιακών και πολιτιστικών χώρων της χώρας. Ένας χρόνος μέσα στον οποίο η ασφυκτική κατάσταση της πανδημίας, αφαίρεσε τη δυνατότητα επαφής και αλληλεπίδρασης μεταξύ κοινού και μουσικών.\nΟι χώροι, όμως, υπάρχουν και στηρίζονται από τους μουσικούς και φυσικά από το κοινό. Δυστυχώς στη συγκυρία αυτή, οι μουσικοί –περισσότερο από ποτέ– χρειάζονται την υποστήριξη του κοινού και φυσικά έναν χώρο, μια σκηνή να παίζουν. Όμως με μια σειρά streaming live εμφανίσεων από κορυφαία σχήματα της τζαζ σκηνής το Half Note επιστρέφει κοντά σας... αλλιώς!\nΟι Human Touch, μετά από 20 χρόνια ζωής, αποτελούν πλέον ένα από τα πιο γνωστά και αναγνωρισμένα συγκροτήματα της χώρας μας. Ο David Lynch, ο Σταύρος Λάντσιας και ο Γιώτης Κιουρτσόγλου, έχοντας αποκτήσει τη δική τους ξεχωριστή ταυτότητα στον χώρο της μουσικής, κινούνται σε ένα ευρύ φάσμα ρυθμών και ηχοχρωμάτων. Η μουσική τους, μέσα από την ποικιλία των οργάνων που παίζει ο καθένας, ούσα άμεση και επικοινωνιακή, συμπαρασύρει τον ακροατή γεμίζοντάς τον εικόνες και συναισθήματα. Οι Human Touch έχουν παίξει σε όλα τα μεγάλα φεστιβάλ της χώρας και έχουν ένα ενθουσιώδες κοινό στην Ευρώπη όπου παίζουν όλο και πιο συχνά. Θεωρούνται γκρουπ με προσωπικότητα και μοναδικό στιλ. Η κάθε τους εμφάνιση έχει ένα ξεχωριστό χαρακτήρα λόγω της πλέον ελευθερίας που νιώθουν μεταξύ τους να ταξιδεύουν μέσα από τον αυθορμητισμό της στιγμής... και ξέρουν να το μοιραστούν. Οι Human Touch όντως είναι ένα «ανθρώπινο άγγιγμα». David Lynch - τενόρο & σοπράνο σαξόφωνο, φωνή, φλάουτο, πίκολο φλάουτο, φλογέρα, κρουστά\nΓιώτης Κιουρτσόγλου - ηλεκτρικό μπάσο, (άταστο & ένταστο), φωνή, cajon\nΣταύρος Λάντσιας - πλήκτρα, τύμπανα, κλασική κιθάρα, μελόντικα.\nAπό το Σάββατο 13 έως και την Παρασκευή 19 Μαρτίου. Τιμή εισιτηρίου: 10€\nLas Meninas: H μουσική πίσω από τον πίνακα\nΟ εμβληματικός πίνακας «Las Meninas» [«Οι δεσποινίδες των τιμών»] του σπουδαίου ισπανού ζωγράφου Diego Velázquez [Ντιέγκο Βελάσκεθ] γίνεται αφορμή για ένα ασυνήθιστο ταξίδι στο μουσικό σύμπαν του 17ου αιώνα, και συγκεκριμένα στον καιρό της βασιλείας του Φιλίππου Δ΄, ενός από τους διασημότερους φιλότεχνους μονάρχες της εποχής του. Οδηγοί μας, τέσσερις έλληνες μουσικοί αφοσιωμένοι στην παλαιά μουσική: η Θεοδώρα Μπάκα (μετζοσοπράνο), ο Αλέξανδρος Ιωάννου (κρουστά), ο Δημήτρης Τίγκας (βιολόνε, μπαρόκ κιθάρα) και ο Θεόδωρος Κίτσος (μπαρόκ κιθάρες, θεόρβη, καλλιτεχνική επιμέλεια).\nΗ μακρά βασιλεία (1621-1665) του Φιλίππου Δ΄ χαρακτηρίστηκε από την πολιτική, στρατιωτική και οικονομική παρακμή της Ισπανίας και την κοινωνική δυστυχία. Η βασιλεία του όμως χαρακτηρίστηκε και από απαράμιλλη άνθηση των γραμμάτων και των τεχνών, καθώς ο ίδιος υπήρξε μεγάλος λάτρης του θεάτρου και της μουσικής καθώς και ενθουσιώδης συλλέκτης έργων τέχνης. Στην Αυλή του βρήκαν στέγη πολλοί μεγάλοι δημιουργοί της ισπανικής χρυσής εποχής, με τα ονόματα των Pedro Calderόn de la Barca [Πέδρο Καλντερόν δε λα Μπάρκα] και Diego Velázquez να ξεχωρίζουν. Ποια όμως ήταν η μουσική που έντυνε τις παραστάσεις του Calderόn ή που άκουγε ο Velázquez, όταν δημιουργούσε μερικά από τα σημαντικότερα έργα του;\nΤο πρόγραμμα βασίζεται σε έργα τριών συνθετών που προσέφεραν –άμεσα ή έμμεσα– τις υπηρεσίες τους στον Φίλιππο: του Juan Hidalgo [Χουάν Ιδάλγο] (1614-1685), αρχιμουσικού της Aυλής και στενού συνεργάτη του Calderόn, του José Marín [Χοσέ Μαρίν] (περ.1619-1699), κάντορα του βασιλικού παρεκκλησίου, και του Gaspar Sanz [Γκασπάρ Σανθ] (περ.1640-1710), του πιο φημισμένου κιθαριστή της εποχής του, ο οποίος σχετίζεται με τον Don Juan José de Austria [Ιωάννη Ιωσήφ της Αυστρίας, του Νεότερου], νόθου γιου του Φιλίππου που είχε αποκτήσει με την ηθοποιό María Calderόn [Μαρία Καλντερόν].\nΗ συναυλία «Las meninas: η μουσική πίσω από τον πίνακα», θα μεταδοθεί σε δωρεάν live streaming από την ιστοσελίδα και το fb του Μεγάρου, την Τρίτη 9 Μαρτίου στις 8.30 το βράδυ.


Ανοιχτή Πρωτοβουλία Πολιτών Βόρειας Αττικής - Ευβοϊκού: Οι Εκλογές και το Κίνημα Δεν Πληρώνω\nΤο Κίνημα Δεν Πληρώνω πάνω από πέντε χρόνια πρωτοστατεί στους δρόμους με όπλο την πολιτική ανυπακοή στην πράξη ενάντια σε ένα σύστημα που εξυπηρετεί τα συμφέροντα των μεγάλων και στραγγαλίζει τα δικαιώματα των πολλών.\nΌλα αυτά τα χρόνια αγωνιστήκαμε στο πλευρό και μαζί με το 99% της κοινωνίας σε όλα τα μέτωπα (στα διόδια, τα νοσοκομεία, για την παιδεία, κοινωνική αλληλεγγύη σε φτωχούς, ανέργους, άστεγους , φυλακισμένους, επανασυνδέσεις ρεύματος και νερού , ενάντια στις κατασχέσεις, αλληλέγγυοι σε μεγάλους και μικρούς απεργιακούς αγώνες, αντιφασιστικά συλλαλητήρια, υπερασπιζόμενοι το περιβάλλον και τα ζώα, κ.α.).\nΕλεύθεροι δρόμοι για όλους. Είμαστε ότι κάνουμε και όχι αυτά που λέμε.\nKυριακή 21 /12/14 : ΑΦΙΔΝΕΣ - το Κίνημα ΔΕΝ ΠΛΗΡΩΝΩ με τους πολίτες ανοίγουν τα διόδια!\nΕιρηνοδικείο Αθηνών, μετά από νικηφόρα δράση αποτροπής κατασχέσεων φτωχών νοικοκυριών.\nΚανένα σπίτι χωρίς ρεύμα. Αλληλεγγύη στη πράξη.\nΦωτογραφία από τη συνέλευση στο Μώλο Φθιώτιδας, στις 15 Σεπτεμβριου 2014, όπου και αποφασίστηκε το κάλεσμα για το Παμφθιωτικό άνοιγμα διοδίων\nΟ αγώνας μας αυτός κόστισε πολλά στους εκμεταλλευτές μας. Πάνω από 18 εκ. ευρώ υπολογίζουν οι ίδιοι οι μεγαλοεργαλάβοι των διοδίων ότι ήταν η ‘’ζημιά’’ τους από τη δράση του Κινήματος Δεν Πληρώνω.\nΌλα αυτά, οι συναγωνιστές του Κινήματος Δεν Πληρώνω και οι αγωνιζόμενοι πολίτες, τα ένιωσαν βαθειά στο πετσί τους. Εκατοντάδες είναι οι δίκες που εκκρεμούν σε βάρος των μελών μας.\nΤα ΜΑΤ και ο κατασταλτικός μηχανισμός έχουν αφήσει επανειλημμένα τα σημάδια τους στο κορμί μας. Όμως ’’όσοι τροχοί κι αν περάσουν από πάνω μας, μας σώζουν τα όνειρά μας’’. Όχι μόνο δε καταφέρνουν να μας φοβίσουν , αλλά αντίθετα, μας εξοργίζουν πιο πολύ.\nΟ αγώνας μας αυτός αναγνωρίστηκε από ένα σημαντικό κομμάτι της κοινωνίας και αποτυπώθηκε στις εκλογές του 2012 όπου το 1% των συμπολιτών μας , μας τίμησε με τη ψήφο του. Και αυτό στις συνθήκες όχι μόνο απόλυτης σιγής , αλλά και δυσφήμισης μας από το σύνολο των αστικών Μέσων Μαζικής Επικοινωνίας, που εξάλλου είναι ιδιοκτησία των διαπλεκόμενων μεγαλοεργολάβων.\nΗ συμμετοχή μας ή μη, στις βουλευτικές εκλογές του Γενάρη 2015 μπήκε στη θεματολογία της συνδιάσκεψης του Κινήματος Δεν Πληρώνω που έγινε στις 11/1/15 στην Αθήνα.\nΕκεί έλαβαν μέρος αντιπρόσωποι των πυρήνων του Κινήματος από όλη την Ελλάδα.\nΟΛΟΙ ΣΤΟ ΠΛΕΥΡΟ ΚΑΘΕ ΔΙΩΚΟΜΕΝΟΥ ΑΠΟ ΤΟ ΚΡΑΤΟΣ ΤΩΝ ΤΡΑΠΕΖΙΤΩΝ ΚΑΙ ΤΩΝ ΜΕΓΑΛΟΕΡΓΟΛΑΒΩΝ (http://oxidiokseis.blogspot.gr/)\nΑναρτήθηκε από ΚΙΝΗΜΑ ΔΕΝ ΠΛΗΡΩΝΩ στις Πέμπτη, Ιανουαρίου 15, 2015


Χελώνες | Oxylithos\nPosted by zarboutisg on 27 Μαρτίου, 2018\nPosted in: Χελώνες.\tTagged: Chinese Stripe Necked Turtle,Graptemys Pseudogeographica Turtle,Ασθένειες Χελώνας,Διατροφή Χελώνας,Διακόσμηση Ενυδρείου,Εσωτερικό Φίλτρο,Ενυδρείο,Εξωτερικό Φίλτρο,Εξέδρα Χελώνας,Θερμοστάτης,Συντήρηση Χελώνας,Υδρόβιες Χελώνες,Mauremys sinensis,Mississippi Map Turtle,Trachemys scripta scripta,UVA,UVB,Yellow Bellied Turtle.\tΣχολιάστε\nYellow Bellied Turtle Mississippi Map Turtle\nChinese Stripe Necked Turtle\nΗ Υδρόβια Χελώνα είναι ένα δημοφιλές κατοικίδιο το οποίο πωλείται σε αρκετά pet shop δυστυχώς ακόμα και σε πάγκους πανηγυριών. Εάν τύχει λοιπόν να βρεθείτε αντιμέτωποι με την υιοθεσία ενός τέτοιου ζώου, διαβάστε τον παρακάτω οδηγό φροντίδας.\nΜπορούμε να χρησιμοποιήσουμε ένα ενυδρείο για ψάρια ή να αγοράσουμε ένα ενυδρείο για χελώνες. Με ειδικά σποτ που μπορούμε να προμηθευτούμε από ένα κατάστημα ηλεκτρικών ειδών τοποθετούμε μία λάμπα με ακτίνες UVB και μία απλή λάμπα για την παροχή ζέστης στο σημείο που βγαίνει η χελώνα για να λιαστεί και να στεγνώσει.\nΚαλό είναι να μην τοποθετήσουμε κανένα υπόστρωμα στο ενυδρείο. Θα υστερούμε σε εμφάνιση αλλά σίγουρα θα έχουμε καλύτερο και καθαρότερο περιβάλλον. Πρέπει να έχουμε στο μυαλό μας ότι η χελώνα έχει αρκετές ακαθαρσίες και πρέπει να μπορούμε να καθαρίζουμε άνετα το περιβάλλον που ζει. Ένα υπόστρωμα με ψιλό ή χοντρό χαλίκι θα μάζευε μέρος των ακαθαρσιών και θα ήταν δύσκολο να το καθαρίσουμε. Επίσης μεγάλη προσοχή με το ψιλό χαλίκι γιατί υπάρχει κίνδυνος να το καταπιούν οι χελώνες. Γεμίζουμε το ενυδρείο με νερό μέχρι λίγα εκατοστά κάτω από την εξέδρα που έχουμε βάλει για να βγαίνουν και να στεγνώνουν οι χελώνες. Για πολύ μικρά χελωνάκια πρώτα βεβαιωνόμαστε ότι μπορούν να κολυμπούν και μπορούν να βγαίνουν στην εξέδρα. Εάν βεβαιωθούμε ότι κολυμπούν και βγαίνουν στην εξέδρα δεν χρειάζεται να ανησυχούμε για το ύψος του νερού. Αντί για εξέδρα μπορούμε να χρησιμοποιήσουμε οποιοδήποτε διακοσμητικό τους παρέχει κάποιον χώρο έξω από το νερό για να στεγνώνουν ή και τα ειδικά διαμορφωμένα νησάκια.\nΦροντίστε η εξέδρα να απέχει από την λάμπα θέρμανσης περίπου 20 με 30 εκατοστά. Μετρήστε με ένα θερμόμετρο και φτιάξτε την απόσταση τόσο ώστε στο σημείο που λιάζεται να έχετε 25 – 28 βαθμούς κελσίου.\nΑπαραίτητος επίσης εξοπλισμός είναι ένα καλό εσωτερικό ή εξωτερικό φίλτρο. Πρέπει να μπορεί να ανακυκλώνει και να καθαρίζει αρκετές φορές το σύνολο του νερού. Πάρτε ένα φίλτρο για μεγαλύτερο ενυδρείο από ότι έχετε. Με αυτό τον τρόπο θα έχετε καλύτερο αποτέλεσμα στην καθαριότητα του νερού και θα κάνετε λιγότερες αλλαγές.\nΤο ενυδρείο μας επίσης είναι απαραίτητο να διαθέτει θερμοστάτη, τον οποίο πρέπει να θα ρυθμίσουμε στους 26 – 28 βαθμούς Κελσίου. Αυτό θα βοηθήσει να μην πέσει σε χειμερία νάρκη τους μήνες που η εξωτερική θερμοκρασία κατεβαίνει αισθητά. Οι υδρόβιες χελώνες στην φύση δεν πέφτουν σε χειμερία νάρκη, ζουν σε τροπικά κλίματα και αυτό το κλίμα πρέπει να αναπαράγουμε σε ένα ενυδρείο. Σε πολλές περιπτώσεις, φίλοι μου έχουν αναφέρει ότι μετά την χειμερία νάρκη η χελώνας τους ξύπνησε αρκετά αδυνατισμένη, ήταν υποτονική, παρουσίασε ασθένειες ή ακόμα ότι δεν ξύπνησε ποτέ.\nΟι νεροχελώνες είναι ζώα που μεγαλώνουν γρήγορα και μεγαλώνουν πολύ. Σε 2 – 3 χρόνια σε αυτές τις συνθήκες που περιγράφω σε αυτό το άρθρο οι χελώνες θα γίνουν έως και 15 εκατοστά. Ζουν πολλά χρόνια και στην πλήρη τους ανάπτυξη μπορεί να γίνουν τεράστιες σε μέγεθος (20 – 25 εκατοστά καβούκι). Είναι λοιπόν σίγουρο ότι όσο μεγαλώνει θα αλλάζουμε και μέγεθος ενυδρείου. Όποιος δεν είναι διατεθειμένος να μπει σε αυτήν την διαδικασία καλό είναι να μην πάρει νεροχελώνα. Η ελευθέρωση αυτών των ζώων σε ποτάμια και λίμνες είναι τεράστιο λάθος και αποτελεί εγκληματική κίνηση για την τοπική βιοποικιλότητα της χώρας μας.\nΜόλις γεμίσουμε το ενυδρείο με νερό, βάλουμε σε λειτουργία το φίλτρο και τον θερμοστάτη το περιβάλλον μας είναι έτοιμο. Κάθε 3 ημέρες αλλάζουμε το 1/3 του νερού, βάζουμε φρέσκο και ρίχνουμε την ανάλογη ποσότητα αντιχλωρίου. Προσοχή!!! Σε κάθε αλλαγή νερού δεν ξεχνώ να ρίχνω αντιχλώριο, έτσι δεν θα έχω ποτέ μαλακό κέλυφος και πρησμένα μάτια. Κάθε μήνα καθαρίζουμε τα σφουγγάρια του φίλτρου, προσθέτουμε σακουλάκι με carbon και καθαρίζουμε επίσης τις σωληνώσεις. Καθαρίζουμε καλά με φρέσκο νερό και δεν φοβόμαστε για το στρώσιμο του φίλτρου όπως κάνουμε σε οποιοδήποτε φίλτρο για ψάρια.\nΟι νεροχελώνες είναι σαρκοφάγα πλάσματα κι ως εκ τούτου χρειάζονται πολύ πρωτεϊνη στη διατροφή τους. Όσο μεγαλώνουν, μπορούν να τρέφονται και με λαχανικά, όταν όμως είναι μωρά η πρωτεϊνη χρειάζεται καθημερινώς. Τις μικρές χελώνες πρέπει να τις ταΐζουμε σε καθημερινή βάση ενώ τις μεγαλύτερες κάθε 2-3 ημέρες.\nΣτο εμπόριο κυκλοφορούν διάφορες ειδικές τροφές για χελώνες νερού, κυρίως γαριδούλες κι αποξηραμένα έντομα. Υπάρχουν όμως και σε μορφή ταμπλέτας ή μικρών στικ. Καλό είναι να δίνουμε ποικιλία τροφών.\nΜπορούμε να δοκιμάσουμε να της δίνουμε λαχανικά όπως αγγούρι και καρότο, καθώς και φρούτα όπως μήλο και μπανάνα.\nΕίναι σημαντικό να θυμάστε ότι η χελώνα τρώει ΜΟΝΟ μέσα στο νερό, γι αυτό μην αφήνετε ποτέ τροφή στη «στεριά» της και ότι δεν τρώει αυτό πρέπει να αποσύρεται από το νερό.\nΓια να διακρίνουμε αν η χελώνα μας είναι αρσενική ή θηλυκή, θα πρέπει να φτάσει στην ηλικία των 2-3 ετών τουλάχιστον. Άρα σε καμία περίπτωση δε μπορούμε να ξέρουμε αν το χελωνάκι των 3 εκατοστών που αγοράζουμε από το πετ σοπ είναι αρσενικό ή θηλυκό.\nΚατά την ενηληκίωση, τα θηλυκά γίνονται μεγαλύτερα από τα αρσενικά, τα αρσενικά όμως έχουν μακρύτερη ουρά και πολύ πιο μακριά νύχια. Επίσης ο πρωκτός της θηλυκιάς βρίσκεται πολύ πιο κοντά στο τέλος του καβουκιού της, σε σχέση με της αρσενικής που βρίσκεται προς το τέλος της ουράς.\nΗ χελώνα μας μπορεί να ζευγαρώσει από την ηλικία των 5 ετών και μετά. Χρειάζεται ιδιαίτερη φροντίδα, αν αποφασίσουμε να κάνουμε αναπαραγωγή στο ενυδρείο και σίγουρα χρειαζόμαστε 2 ενυδρεία για να χωρίσουμε το ζευγάρι σε περίπτωση εγκυμοσύνης της θηλυκιάς. Αναλυτικές πληροφορίες και οδηγίες για την αναπαραγωγή θα βρείτε εδώ\nΟι χελώνες μπορεί να παρουσιάσουν ασθένειες που αφορούν είτε τραύματα στο καβούκι ή στα μαλακά τους μέρη, ή εσωτερικές βακτηριδιακές μολύνσεις. Η πιο συνηθισμένη ασθένεια είναι αυτή της μόλυνσης των ματιών. Πρήζονται τα μάτια της χελώνας μας και δημιουργείται τσίμπλα, σε βαθμό που να μην ανοίγουν καν. Υπάρχουν ειδικά κολλύρια στα πετ σοπ για την αντιμετώπιση αυτής της ασθένειας.\nΟι περισσότερες ασθένειες της χελώνας οφείλονται σε έλλειψη βιταμινών και κυρίως της βιταμίνης D και της βιταμίνης Α. Αν παρέχουμε στη χελώνα μας τις σωστές συνθήκες διαβίωσης (ισορροπημένη διατροφή, κατάλληλη θερμοκρασία, ειδική λάμπα, καθαρό νερό), είναι δύσκολο να παρουσιάσει κάποια ασθένεια.\nΑπό την αλλαγή στη συμπεριφορά της θα καταλάβουμε ότι κάτι δεν πάει καλά. Αν αρνείται να φάει για πολλές μέρες, αν δε βγαίνει καθόλου στη στεριά και παραμένει ακίνητη στο νερό, αν κρατάει το κεφάλι μέσα στο καβούκι, πρέπει να την παρακολουθήσουμε στενά. Να παρατηρήσουμε καλά το καβούκι της, αν έχει ραγίσματα ή πληγές, καθώς και τα μάτια και το δέρμα της για οποιαδήποτε ανωμαλία. Σε σοβαρές περιπτώσεις μπορεί να παρατηρήσουμε και αιμορραγία.\nΑυτό που χρειάζεται καταρχήν να κάνουμε, σε περίπτωση εκδήλωσης ασθένειας, είναι να απομονώσουμε το ζωάκι μας, αν έχουμε παραπάνω από μια χελώνες. Χαμηλώνουμε τη στάθμη του νερού (έχει παρατηρηθεί πνιγμός σε άρρωστη χελώνα), τόσο όσο να μπορεί να βγάζει το κεφάλι της έξω από το νερό πατώντας στο έδαφος. Ανεβάζουμε τη θερμοκρασία στους 28-30 βαθμούς και φροντίζουμε να έχουμε πολύ καθαρό το νερό της. Δίνουμε ποικιλία τροφών, φροντίζοντας να παρέχουμε αρκετή πρωτεΐνη και συμπλήρωμα βιταμινών. Ανάλογα με το πρόβλημα που θα έχουμε παρατηρήσει μπορούμε να ζητήσουμε το αντίστοιχο φάρμακο από εξειδικευμένο pet shop (κυρίως αυτά που διαθέτουν ερπετά, ή μεγάλη αλυσίδα καταστημάτων). Εάν παρατηρήσουμε μολύνσεις στο καβούκι τους, μπορούμε να τις αποσύρουμε από τον νερό, να τις σκουπίσουμε με μία πετσέτα, να τις αλείψουμε με betadine, να τις αφήσουμε να στεγνώσουν για 1 περίπου ώρα και στην συνέχεια να τις τοποθετήσουμε ξανά στο ενυδρείο, Αν πρόκειται για κάτι πολύ σοβαρό που δε μπορούμε ν’αντιμετωπίσουμε στο σπίτι, μπορούμε να απευθυνθούμε σε κτηνίατρο ερπετών.


Ρομπέρτο Φιρμίνο: «Μεταμορφώνομαι στο γήπεδο»\nΦιρμίνο: «Μεταμορφώνομαι στο γήπεδο»\nΔιαφορετικός άνθρωπος είναι ο Ρομπέρτο Φιρμίνο μέσα στον αγωνιστικό χώρο\nΟ άσος της Λίβερπουλ έχει την τάση να μεταμορφώνεται μέσα στο γήπεδο, αντίθετα εκτός γηπέδου είναι πολύ ντροπαλός. Το ποδόσφαιρο γνωρίζουμε ότι μπορεί να ενώσει τον κόσμο, ωστόσο η «στρογγυλή θέα» κάνει τον Βραζιλιάνο διαφορετικό. Αυτή η αλλαγή συμπεριφοράς σίγουρα αρέσει στον κόσμο της Λίβερπουλ, καθώς ο Φιρμίνο αποτελεί έναν από τους καλύτερους ποδοσφαιριστές της αγγλικής ομάδας και αναπόσπαστο κομμάτι της ενδεκάδας. «Ήμουν πολύ ντροπαλός, περισσότερο από όσο είμαι τώρα και είναι υπέροχο που βελτιώθηκα πάνω σ’ αυτό το θέμα. Κάθε μέρα γίνομαι καλύτερος και λιγότερο ντροπαλός. Εκτός αγωνιστικού χώρου είμαι άλλος άνθρωπος απλώς μεταμορφώνομαι στο γήπεδο», δήλωσε αρχικά ο παίκτης των «ρεντς» στη «Skysports».\nΣτη συνέχεια αναφέρθηκε στον προπονητή του συλλόγου Γιούργκεν Κλοπ και τόνισε ότι ο Γερμανός τεχνικός έχει μεταδώσει πολλά πράγματα σε εκείνον, ενώ δε δίστασε να μιλήσει για τις φιλοδοξίες και τα τρόπαια που θέλει να κατακτήσει. « Έχω μάθει πάρα πολλά από τον Κλοπ από τη στιγμή που ήρθε στο σύλλογο. Τα πάμε πολύ καλά και έχουμε κάνει μια πολύ καλό αρχή. Τολμάμε να ονειρευόμαστε. Θέλουμε να συνεχίσουμε τη σκληρή δουλειά και να κατακτήσουμε τρόπαια», πρόσθεσε ο 24χρονος.


Movies to Candies: Carnage\nΗ νέα ταινία του Polanski που κυκλοφορεί από την Πέμπτη που μας πέρασε στους κινηματογράφους της χώρας. Περιττό να πω πως πρόκειται για έναν καταξιωμένο δημιουργό που κάθε νέα του ταινία αποτελεί είδηση στον χώρο της έβδομης τέχνης ακόμα και σε αυτούς που δεν είναι οι μεγαλύτεροι θαυμαστές του και ομολογουμένως ούτε ο υποφαινόμενος ανήκει σε αυτή την κατηγορία. Εκείνο που πρέπει να παραδεχτούμε όλοι είναι πως δεν διστάζει να πειραματίζεται και να δημιουργεί τελείως διαφορετικές ταινίες μεταξύ τους. Rosemary's Baby από τη μία, Ninth Gate από την άλλη. Chinatown και Teniant απέναντι στην προτελευταία του δημιουργία Ghost Writer που παρόλα τα σκηνοθετικά θαύματα που είχε μέσα της το σενάριο την πρόδωσε. Ήρθε και η ώρα του Carnage που είναι βασισμένη σε θεατρικό έργο. Δύο παιδάκια μάλωσαν το ένα χτύπησε το άλλο και οι γονείς τους συναντιούνται στο σπίτι για να λύσουν πολιτισμένα και με αξιοπρέπεια την παρεξήγηση. Συνοδοιπόροι του Polanski μόλις τέσσερις ηθοποιοί. Για τις γυναίκες δεν χρειάζονται συστάσεις. Jodie Foster, Kate Winslet τα ονόματα και αρκούν. Σύζυγοι τους αντίστοιχα ο John C. Reilly με συμμετοχή στα Gangs of New York, Manolia και ο Cristoph Waltz που προκάλεσε έναν κάποιον πάταγο με την ερμηνεία του στο Inglourious Basterds.\nΗ πρώτη μεγάλη μαγκιά του Polanski είναι η δομή της ταινίας που επέλεξε να σκηνοθετήσει και αρχικώς μοιάζει να λειτουργεί μόνο σε θεατρικές συνθήκες. Τέσσερις άνθρωποι μέσα σε ένα σπίτι ένα σκηνικό μόνο του αρκεί και περισσεύει. Το μεγαλύτερο μέρος της ταινίας είναι γυρισμένο στα λίγα δωμάτια του σπιτιού και τον εξωτερικό χώρο. Υπάρχουν μόλις δύο σεκάνς, η εναρκτήρια και η τελική, που διαδραματίζονται σε εξωτερικό χώρο μικρές σε διάρκεια βέβαια αλλά περιέχουν όλη την ουσία της ταινίας. Παρόλη τη θεατρική δομή του εγχειρήματος ο θεατής ούτε για μια στιγμή δεν φαντάζεται πως αποτελεί κομμάτι μιας παράστασης. Οι κάμερες αλλάζουν συνεχώς θέση, δείχνουν τα κατάλληλα πλάνα πότε κοντινά και πότε μακρινά, ώστε να μην αμφιβάλει κανείς πως πρόκειται για μια απλή μεταφορά θεατρικού. Ο κινηματογράφος κυριαρχεί σε όλα τα επίπεδα. Πάνω στο συγκεκριμένο θέμα αξίζει να ρίξετε μια ματιά στο Bitter Tears of Petra Von Kant του Fassbinder το οποίο βέβαια είναι σαφώς ένα βήμα πιο μπροστά από το Carnage. Εκεί ο σκηνοθέτης επιλέγει ένα μόνο σκηνικό και χωρίζει την ταινία σε πράξεις όπως στις θεατρικές παραστάσεις. Δείτε το και αν σας φέρει καθόλου σε θέατρο τρυπήστε μου την μύτη.\nΟ πρώτος σκόπελος ξεπεράστηκε με χαρακτηριστική άνεση και μεταξύ μας δεν περιμέναμε τίποτα λιγότερο από έναν σκηνοθέτη τεράστιου διαμετρήματος. Η δεύτερη λογική σκέψη είναι πως η ταινία που θίγει ένα απλό ζήτημα με τέσσερα μόλις άτομα να παίρνουν μέρος θα είναι σαφώς κουραστική ή απλά αδιάφορη. Ούτε αυτό ισχύει. Η διάρκεια της την σώζει. Είναι μόλις 80 λεπτά και σίγουρα κάποιος μπορεί να ισχυριστεί πως είναι μικρή αλλά η αλήθεια είναι πως είναι ακριβώς όση πρέπει. Μεγαλύτερη διάρκεια θα είχε οδηγήσει πιθανώς σε περιττές επανάληψεις και ανούσιες φλυαρίες ακόμα και σε αμπελοφιλοσοφίες εκτός κλίματος. Η ταινία από την αρχή μέχρι το τέλος παρουσιάζει ενδιαφέρον και μετά την παρακολούθηση της δεν αφήνει το αίσθημα του ανολοκλήρωτου.\nΤι ακριβώς έχει; Με μόλις δύο λέξεις είναι αιχμηρή και απολαυστική. Το αιχμηρό κομμάτι δεν είναι δύσκολο να το αντιληφθεί ο θεατής. Η σοβαρότητα, ο πολιτισμός και η δήθεν ευγένεια του κόσμου των ενηλικών καταρρίπεται με συνοπτικές διαδικασίες. Ο τρόπος που επιτυγχάνεται αυτή η απομυθοποίηση είναι το απολαυστικό κομμάτι της ταινίας. Εξαιρετικές ερμηνείες,καυστικοί διάλογοι, ακραίες καταστάσεις και αλλαγές ψυχολογίας και συμμαχίων αφήνουν τον θεατή με ένα χαμόγελο στα χείλη όχι επειδή τα γεγονότα που παρακολουθεί να διαδραματίζονται αλλά γιατί απολαμβάνει τον ξεπεσμό και την πτώση του ψεύτικου, του δήθεν. Ο θεατής βιώνει την προσωπική του εκδίκηση σε όλους εκείνους που αντιπαθεί, στο πορωμένο αφεντικό που νομίζει πως είναι ο μεγαλύτερος επιχειρηματίας του κόσμου, σε αυτούς που του ασκούν εξουσία, στον σοβαροφανή και υπεράνω γείτονα που δεν διστάζει να βγάλει με την πρώτη ευκαιρία την κατινιά του, στο γνωστό του που το παίζει άνετος και χαλαρός ενώ διακατέχεται από τεράστια κόμπλεξ. Βγαίνεις από την αίθουσα με ένα συναίσθημα νίκης, ευφορίας και πιστέψτε με το έχουμε αρκετή ανάγκη στις μέρες μας. Αναρωτιέσαι και λίγο αν μοιάζεις καθόλου στους ήρωες αλλά αυτό ας μείνει μεταξύ μας. Προσωπικά έχω την εντύπωση πως ακόμα απέχω αρκετά αλλά δεν ξέρω κατά πόσο θα μπορώ να πω το ίδιο με σιγουριά σε λίγα χρόνια από τότε.\nΧαρακτήρες τώρα. Έχουν το μαγικό που είχαν οι αντίστοιχοι του Σαρτρ στο Κεκλεισμένων των Θυρών. Λειτούργουν εκπληκτικά σαν ομάδα που δεν έχεις τη διάθεση να τους ξεχωρίσεις και να τους αναλύσεις έναν έναν. Ένα αδιέξοδο, ένας κυκεώνας προβλημάτων εμφανίζεται όταν οι αρχικές συνθήκες διατάρασσονται. Αρχικά χάνεται η ευγένεια και τα δύο ζευγάρια έρχονται αντιμέτωπα. Λογικό είναι πάντα είναι πιο εύκολο να κατηγορήσεις τον δίπλα παρά να κοιτάξεις την καμπούρα σου. Έλα όμως που η κατάσταση δεν μένει στάσιμη γιατί τα προβλήματα των ζευγαριών κάνουν την εμφάνιση τους και ξεκινάει η κόντρα ανάμεσα στους συζύγους. Άλλαξαν τα δεδομένα. Εδώ οι άντρες επικοινωνούν σαφώς καλύτερα μεταξύ τους όπως και οι γυναίκες. Ούτε εδώ όμως θα αργήσει να έρθει κόντρα γιατί τα δύο φύλα έχουν έμφυτο τον ανταγωνισμό. Συγκρούσεις, συγκρούσεις και πάλι συγκρούσεις ανάμεσα σε διαφορετικές φιλοσοφίες, χαρακτήρες, συμπεριφορές, τρόπους ζωής και δεν συμμαζεύεται.\nΜε τόσα στοιχεία που έχει μέσα είναι δυνατόν να μην την απολαύσεις;Δεν νομίζω. Σειρά σας να τη χαρείτε.\nΑναρτήθηκε από argram στις 4:42 π.μ.


EL - Μύδροι της Αλβανίας κατά της "κακιάς Ρωσίας"\nΜύδροι της Αλβανίας κατά της “κακιάς Ρωσίας”\nΣφοδρή επίθεση από τον Αλβανό ΥΠΕΞ στη Μόσχα.\nΟ Αλβανός ΥΠΕΞ υποστηρίζει τέλος ότι η ένταξη στο ΝΑΤΟ βοήθησε μικρές χώρες να προστατευτούν από «βρώμικα κόλπα»: «Το ΝΑΤΟ είναι πηγή στρατηγικά ζωτικών πληροφοριών, τις οποίες οι μικρές μας χώρες δεν θα μπορούσαν να συγκεντρώσουν από μόνες τους», παραδέχεται. Ενδεικτικό της αξίας της συμμετοχής στο «δυτικό μπλοκ» ήταν, κατά την άποψή του, η αλληλεγγύη και η στήριξη που επέδειξαν οι σύμμαχοι στη Βρετανία με αφορμή την επίθεση με χημικά κατά Ρώσου πράκτορα στην επικράτειά της.\n«Η νέα πραγματικότητα απαιτεί σαφήνεια σχετικά με τον προσανατολισμό μας», υπογραμμίζει. Στο πλαίσιο αυτό υπογραμμίζει, τέλος, ότι «όσο περισσότερο ενισχύεται η συμμετοχή των χωρών των Δυτικών Βαλκανίων στον ευρω-ατλαντικό χώρο, τόσο περισσότερη ειρήνη και σταθερότητα θα υπάρχει για την περιοχή, αλλά και για ολόκληρη την Ευρώπη».\nPrevΠροηγούμενο ΆρθροΑμερικανός πρέσβης: «Απαράδεκτη η κράτηση των δύο Ελλήνων στρατιωτών»\nΕπόμενο Άρθρο“Τριγμούς” στην Τουρκία προκάλεσε η φυλάκιση του τραπεζίτη Χακάν ΑτίλαNext


Ελλάδα – Νορβηγία 3-1 | KateriniSport.gr\nΕλλάδα – Νορβηγία 3-1\nαπό Νίκος Παναγιωτόπουλος | Δεκ 4, 2018 22:47 | Ping Pong, Sports | 0 Σχόλια\nΗ εθνική ομάδα των γυναικών βρίσκεται στο δεύτερο προκριματικό στάδιο του Ευρωπαϊκού πρωταθλήματος 2019 και θα διεκδικήσει μέχρι το τέλος τον δύσκολο στόχο της πρόκρισης στα τελικά της Ναντ. Για την 6η και τελευταία αγωνιστική των ομίλων του επιπέδου Β νίκησε απόψε, στην αίθουσα STIGA του Σταδίου Ειρήνης και Φιλίας, τη Νορβηγία με 3-1. Κατέκτησε τη 2η θέση στο 3ο γκρουπ, πέρασε στο stage 2 και τον Μάιο του 2019, σε νέο γκρουπ θα κυνηγήσει όλες τις πιθανότητες ώστε να βρεθεί στις 24 ομάδες της τελικής φάσης. Η Αγγλία τερμάτισε στην 1η θέση, ενώ η Νορβηγία περιορίστηκε στην τελευταία θέση χωρίς νίκη. Η εθνική μας είχε σήμερα τα προγνωστικά με το μέρος της και από την άλλη πλευρά οι φιλοξενούμενες χρειάζονταν ένα μικρό …θαύμα για να νικήσουν με ευρύ σκορ και να πάρουν αυτές την πρόκριση. Η ομάδα του Κωνσταντίνου Κωστόπουλου ήταν αποφασισμένη να τελειώσει με τον καλύτερο τρόπο τον όμιλο και να κλείσει και την παρένθεση με την κακή εμφάνιση στην Αγγλία. Το κατάφερε με αξιόλογη αγωνιστική παρουσία και χάρη σε δύο νίκες της Τόλιου και μία της Ζαβιτσάνου. Την ήττα υπέστη στο δεύτερο ματς η Χριστοφοράκη, αλλά μόλις η Ελλάδα ξαναπήρε το προβάδισμα σιγούρεψε και τη 2η θέση, καθώς στη Νορβηγία είχε επικρατήσει με 3-1.\nΑπό τη θέση 1 της ομάδας άρχισε τον αγώνα η Κατερίνα Τόλιου (νούμερο 62 στην τρέχουσα ευρωπαϊκή κατάταξη). Αντιμετώπισε την Καταρίνα Έβενσεν-Βέτζελ, που δεν είναι βαθμολογημένη τους τελευταίους μήνες και επιβεβαίωσε την ανωτερότητά της με σχετικά δύσκολη νίκη 3-1 σετ. Η Βέτζελ έδειξε δυνατότητες απέναντι στον αμυντικό τρόπο παιχνιδιού, όμως όταν η πρωταθλήτριά μας βελτίωσε την απόδοσή της υπέπεσε σε πολλά λάθη.\nΤο 1-0 είχε υπεραπλουστεύσει πια τον στόχο του αντιπροσωπευτικού μας συγκροτήματος και στο επόμενο ματς η Μαρία Χριστοφοράκη (Νο 191) είχε την πρώτη ευκαιρία να τελειώσει και τυπικά την υπόθεση της 2ηςθέσης στο γκρουπ. όταν τέθηκε αντιμέτωπη με τη 19χρονη Ρεμπέκα Κάρλσεν (Νο 135). Βέβαια, η 1ηΝορβηγίδα της βραδιάς είναι αξιόλογη αθλήτρια με ποικιλία χτυπημάτων, το έδειξε και στο τραπέζι και πήρε τη νίκη με 3-1. Στο 1ο σετ η Χριστοφοράκη βρήκε αρκετές λύσεις με το σερβίς, όμως υστέρησε σε άλλα κομμάτια και κάμφθηκε στην παράταση (αρχικά έσωσε και μετά έχασε ένα σετ μπολ). Στο 2ο σετ βελτίωσε άμεσα την εικόνα της και πήρε και ψυχολογία όταν δημιούργησε διαφορά (6-3 και μετά 9-3). Σε εκείνο το σημείο ίσως χαλάρωσε κάπως κι έχασε τρεις διαδοχικούς πόντους με τον Κωνσταντίνο Κωστόπουλο να παίρνει τάιμ άουτ. Δυστυχώς η επιστροφή στο ματς βρήκε πιο έτοιμη την αριστερόχειρα από τη Σκανδιναβία, η οποία έπαιξε τέλεια και κατέκτησε το σετ με συνολικά 8 πόντους στη σειρά! Ενδιαφέρουσες διακυμάνσεις είχε και το 3ο σετ με τη Χριστοφοράκη να προηγείται 5-3, μετά να πηγαίνει στο 5-6 και τελικά να επικρατεί με 11-6! Στο 4ο σετ η Κάρλσεν προηγήθηκε 5-2 πιέζοντας με το ποιοτικό της forehand spin στο backhand της πρωταθλήτριάς μας. Αξιοποίησε και το σερβίς της κι αργότερα έφτασε στο +4 (8-4). Η Χριστοφοράκη δεν είχε απάντηση και ήρθε η ισοφάριση στο σκορ των ομάδων.\nΗ δεύτερη ευκαιρία για την Ελλάδα, να ξεκαθαρίσει τα πράγματα για την πρόκριση στο στάδιο 2, ήρθε μετά το 5λεπτο διάλειμμα και την αναμέτρηση της Γεωργίας Ζαβιτσάνου (νούμερο 195 στο ευρωπαϊκό ranking list) με τη Ρίκε Σκότετ (Νο 169). Η πρωταθλήτρια Ελλάδας του απλού γυναικών το 2016 παίζει έτσι κι αλλιώς καλά με την άμυνα και η 17χρονη αντίπαλος δεν μπορούσε να κρατήσει πολύ την μπάλα στο τραπέζι. Ήρθε εύκολη νίκη με 3-0 σετ και σε εκείνο το σημείο κρίθηκε οριστικά υπέρ της εθνικής μας η 2η προνομιούχος θέση στο γκρουπ. Η Ζαβιτσάνου είχε αντιμετωπίσει τη Σκότετ και τον Μάιο, στο αντίστοιχο ματς του 1ουγύρου και είχε επιβληθεί με 3-0. Απόψε πήρε από νωρίς τον έλεγχο με το σερβίς και την καλή forehandεπίθεση σε διάφορα σημεία του τραπεζιού κι έφτασε στη νίκη χωρίς πραγματική πίεση. Απειλήθηκε προς στιγμήν στο 3ο σετ όταν βρέθηκε πίσω 1-5 και 5-6, όμως με βαριά τοπ σπιν και κοντρόλ παιχνίδι πήρε 6 πόντους στη σειρά κι έφτασε στο 3-0.\nΑναλυτικά η εξέλιξη του αγώνα Ελλάδα-Νορβηγία 3-1


Δήμος Λευκωσίας - Νύχτες καλοκαιριού στη Λευκωσία Ιούλιος-Σεπτέμβριος 2012\nΝύχτες καλοκαιριού στη Λευκωσία Ιούλιος-Σεπτέμβριος 2012\nΕΝΗΜΕΡΩΣΗ / Ανακοινώσεις / Ανακοινώσεις (2012) / Νύχτες καλοκαιριού στη Λευκωσία Ιούλιος-Σεπτέμβριος 2012\nΠαρ, 31 Αυγ. 2012 04:00\nΜετά την επιτυχημένη συναυλία του συγκροτήματος «40+ Unplugged», που πραγματοποιήθηκε στις 28 Αυγούστου 2012, στο Ίδρυμα Άρτος, οι πολιτιστικές εκδηλώσεις του Δήμου Λευκωσίας «Νύχτες καλοκαιριού στη Λευκωσία» συνεχίζονται με μεγάλη επιτυχία.\nΗ επόμενη εκδήλωση θα πραγματοποιηθεί την Δευτέρα 3 Σεπτεμβρίου 2012, στις 8:30μ.μ. , στο Υπαίθριο Θέατρο Πύλης Αμμοχώστου, με τη θεατρική παράσταση «Βάτραχοι» του Αριστοφάνη. Πρόκειται για ένα σύγχρονο, πρωτότυπο ανέβασμα των «Βατράχων», από ένα θίασο νεαρών ταλαντούχων κωμικών, σε σκηνοθεσία Μαγδαλένας Ζήρα.\nΠολιτιστικές Υπηρεσίες του Υπουργείου Παιδείας και Πολιτισμού, Κυπριακός Οργανισμός Τουρισμού και ΟΠΑΠ Κύπρου.\nΣτη φωτογραφία στιγμιότυπα από τη συναυλία με το συγκρότημα «40+ Unplugged», που πραγματοποιήθηκε στις 28 Αυγούστου 2012, στο Ίδρυμα Άρτος – Άγιοι Ομολογητές.


Επεισοδιακή αγωνιστική στην Α΄ τοπική Λέσβου: Πολύ ξύλο…και απίστευτα πράγματα στο Διαγόρας Αγ. Παρασκευης- Αίγειρος Μυστεγνων (pics) - LesvosPost.com\nΕπεισοδιακή αγωνιστική στην Α΄ τοπική Λέσβου: Πολύ ξύλο…και απίστευτα πράγματα στο Διαγόρας Αγ. Παρασκευης- Αίγειρος Μυστεγνων (pics)\nΤο ντέρμπι στην Αγ. Παρασκευή ανάμεσα στον Διαγόρα και τον Αίγειρο στιγματίστηκε από μεγάλης έκτασης επεισόδια\nΤο ντέρμπι στην Αγ. Παρασκευή ανάμεσα στον Διαγόρα και τον Αίγειρο στιγματίστηκε από μεγάλης έκτασης επεισόδια τα οποία προκλήθηκαν όπως αναφέρει το ρεπορτάζ από την χειρονομία του Τριλιανού προς τους φιλάθλους την ώρα που οι παίκτες του Αιγείρου προηγήθηκαν στο σκορ.\nΤο Scorelesvos ήταν στην Αγ. Παρασκευή και κατέγραψε όλα όσα έγιναν με τον φωτογραφικό του φακό.\nΣτο μεγάλο ντέρμπι της Αγ. Παρασκευής έγινε ένας μεγάλος χαμός. Το γκολ του Καδή στο 18ο για τον Αίγειρο, και η χειρονομία του Τριλιανού που πανηγύρισε έξαλλα προς την εξέδρα, "άναψαν" τα αίματα, με αποτέλεσμα να γίνει σύρραξη μεταξύ των παικτών, στην "μάχη" ενεπλάκησαν και οι δυο πάγκοι και ο αγωνιστικός χώρος μετατράπηκε σε αρένα.\nΓια ένα τέταρτο το ξύλο έπεφτε βροχή, ο διαιτητής πήρε τους βοηθούς και πήγε στα αποδυτήρια και όταν επέστρεψε απέβαλλε από μια τριάδα για κάθε ομάδα.\nΑποβλήθηκαν οι Παναγιώτης Αλεξίου, Αντώναρος και Σαμπάνης από τον Διαγόρα και Τριλιανός, Χατζηβαγιάννης και Τ. Ελευθερίου από πλευράς Αιγείρου. Τελικά στις καθυστερήσεις και αφού ο Αίγειρος έμεινε με 7 παίκτες λόγω αποβολής του Καδή ο Τσομπανέλλης ισοφάρισε για τον Διαγόρα με κεφαλιά και το παιχνίδι έληξε ομαλά. Στα Λουτρά ο Αιγέας πήρε ένα σπουδαίο τρίποντο στις καθυστερήσεις με γκολ του Τσιπά, σε ένα παιχνίδι που ο Αετός τα έχει με την τύχη του αφού είχε τις ευκαιρίες να ανοίξει το σκορ και δοκάρι με τον Καβαλίκα.\nΑχιλλέας - Βύρων 5-2\nΟδ. Ελύτης - Ατρόμητος Αν 4-3\nΑετός - Αιγέας 0-1\nΚεραυνός - Αρίων Μ. 3-1\nΔιαγόρας - Αίγειρος 1-1\nΑν/ση Γέρας - Παλλεσβιακός 1-1\nΌλυμπος - Πολιχνίτος 1-1\n1. Διαγόρας 31 32-7\n2. Αίγειρος 30 48-4\n3. Αιγέας 26 23-5\n4. Aετός 24 28-12\n5. Γέρα 23 23-15\n6. Αχιλλέας 16 17-33\n7. Κεραυνός 13 17-29\n8. Βύρων 13 12-23\n9. Αρίων 13 16-23\n10. Οδυσσέας Ε. 13 18-34\n11. Ατρόμητος 12 13-23\n12. Πολιχνίτος 11 9-17\n13. Όλυμπος 10 14-33\n14. Παλλεσβιακός 7 11-30


«Ο φύλακας του οκτώ. Η αρχή...», Σάντρα Ελευθερίου .: Ελληνική Λογοτεχνία .: Ματιά\nΜατιά .: Βιβλία .: Λογοτεχνικά Βιβλία .: Ελληνική Λογοτεχνία .: «Ο φύλακας του οκτώ. Η αρχή…», Σάντρα Ελευθερίου\n2 Απρ 2018 2 Απρ 2018\nΗ αρχή μιας μοναδικής ιστορίας φαντασίας και μυστηρίου πρωτοεκδόθηκε το Νοέμβριο του 2016. Πρόκειται για το εφηβικό μυθιστόρημα «Ο φύλακας του οκτώ. Η αρχή…», της Σάντρας Ελευθερίου, που κυκλοφόρησε από τις εκδόσεις Ελληνοεκδοτική.\nΜια βροχερή μέρα του Νοέμβρη, ο νεογέννητος Αιμίλιος τυλιγμένος σε μια γαλάζια κουβερτούλα αφήνεται στα σκαλιά του ορφανοτροφείου. Η ζωή του εκεί, μονότονη και άνυδρη όμορφων συναισθημάτων -όπως για όλα τα παιδιά που ζουν σε τέτοια ιδρύματα- πάει ν’ αλλάξει κοντά στα δύο του χρόνια, όταν ένα ζευγάρι αποφασίζει να τον υιοθετήσει.\nΟ Αιμίλιος όμως ξαφνικά αρχίζει να κλαίει ασταμάτητα, χωρίς κανείς να ξέρει το γιατί! Το ζευγάρι τον επιστρέφει άρον άρον στο ορφανοτροφείο και η ζωή του συνεχίζεται όπως πριν -αν εξαιρέσουμε το εκκωφαντικό κλάμα που τον συνοδεύει. Εντελώς συμπτωματικά και μετά από μήνες εξουθενωτικού -τόσο για τον κλαίοντα όσο και για τους κατ’ ανάγκην ακροατές του- κλάματος, παρατηρούν ότι αν τα αφτιά του Αιμίλιου είναι κλεισμένα με μπαμπάκι, τότε -και μόνο τότε, απ’ ότι φαίνεται- το κλάμα σταματά!\nΑπό εκείνη την ευλογημένη στιγμή που σταμάτησε το κλάμα, μια νέα ζωή γεμάτη με γευστικά, ακουστικά (κι όμως ναι!) και οσφρητικά ερεθίσματα ξεκινά για τον μικρό μας φίλο. Και αυτή είναι μόνο η αρχή των αλλαγών…\nΣτα εννέα του χρόνια προσφέρεται να τον υιοθετήσει ένα άλλο ζεύγος, η Ερασμία και ο Γεώργιος Βρανάς.\nΗ Ερασμία δεν φημιζόταν για την ηθική της. Κατάστρωσε λοιπόν ένα σχέδιο που όμοιό του μόνο ο διάβολος ο ίδιος θα μπορούσε να έχει σκαρφιστεί. Έχοντας πείσει πλέον τον σύζυγό της πως το σχέδιο που είχε καταστρώσει ήταν ο μοναδικός τρόπος να τους δεχτεί πίσω η μητέρα του και να τους επιστρέψει όσα δικαιούνταν, του υπαγόρευσε το γράμμα που θα έστελναν, καθώς ο ίδιος, καθισμένος στο μικρό στενό γραφείο, έγραφε με τρεμάμενο χέρι από φόβο και τύψεις. Και θα ορκιζόταν πως όσο ήταν σκυφτός πάνω από το χαρτί, ένιωθε έντονα μια ξένη παρουσία στο δωμάτιο, μια παγερή παρουσία που του προκαλούσε τρέμουλο, μια μυρωδιά που του έφερνε αναγούλα, μια ανάσα τρομαχτική σαν βρυχηθμός σεισμού καθώς βγαίνει από τα βάθη της γης, πιο πέρα κι από την κόλαση.\nΤώρα, εδώ που τα λέμε, και ο Αιμίλιος -γεμάτος με εξαιρετικά σπάνιες δυνάμεις- δεν ήταν και από τα συνηθισμένα παιδιά, και δεν αναφέρομαι μόνο στο κλάμα του. Ας πούμε πως ακούει απίστευτα καλά παρ’ όλο που τα αφτιά του είναι βουλωμένα με βαμβάκι -το κλάμα που λέγαμε- η μυτούλα του με τα ορθάνοιχτα ρουθούνια οσφραίνεται διαρκώς, και όλα της μυρίζουν πολύ έντονα. Απεχθάνεται δε, να μυρίζει τα χαρτονομίσματα. Πφ! βρωμάνε! Και επειδή του βρωμάνε τόσο, μπορεί να τα ξετρυπώσει όπου κι αν βρίσκονται. Αλλά το καλύτερο δεν σας το έχω πει ακόμη. Κάτι τρέχει με τις πατούσες του! Του μιλούν, τον προειδοποιούν!\nΟ Γεώργιος και η Ερασμία του απαγορεύουν να μιλά για το παρελθόν του στο ορφανοτροφείο. Προσπαθούν μάλιστα να του αλλάξουν όνομα -πράγμα το οποίο αρνείται- και κατασκευάζουν ένα άλμπουμ με πλαστές φωτογραφίες από την τάχα βρεφική και πρώτη παιδική ηλικία του. Παράξενα πράγματα θα μου πείτε και θα συμφωνήσω, είναι όμως και το σχέδιο στη μέση. Πρέπει η Ούρσουλα Βρανά -η ζάμπλουτη πεθερά της Ερασμίας- να πειστεί πως υπάρχει εγγονός! Βέβαια η Ούρσουλα δεν τρώει κουτόχορτο -αφήστε που ξέρει το ποιόν τόσο της νύφης της όσο και του γιού της- και έτσι αναθέτει στον Σωτήρη Ψάχτη την έρευνα των γεγονότων.\nΚανείς δεν έλεγε ιστορίες πιο περιγραφικά, πιο μαγευτικά από τον τυφλό κύριο Χακίμ. Με τα θολά του μάτια διάβαζε τις ιστορίες μέσα από τις σελίδες της βίβλου των αιώνων, που δεν έχει αρχή και τέλος. Περιέγραφε με κάθε λεπτομέρεια τις εικόνες στις χρυσές της σελίδες, που μόνο αυτός μπορούσε να δει. Όχι. Δεν υπήρχε πλάσμα υπαρκτό ή φανταστικό που να μπορεί να μαγέψει με τις αφηγήσεις του τόσο, όσο ο τυφλός κύριος Χακίμ.\nΟ Σωτήρης Ψάχτης, έχοντας εντοπίσει στην αγορά την γυναίκα της φωτογραφίας που του είχε δώσει η κυρία Ούρσουλα Βρανά και συνδυάζοντας τις φωνές του γέρου και τα μισόλογά του με την παρουσία της, έδωσε πρόθυμα το αντίτιμο των πέντε σεντ, για να ακούσει από τη φωνή του τυφλού κυρίου Χακίμ την ιστορία για τις δύο σκιές: Τα πλάσματα χωρίς ψυχή, που κρατούσαν όμηρό τους ένα μικρό αγόρι. Τους καταραμένους που, υπακούοντας τυφλά στις εντολές του κακού, κυκλοφορούσαν ελεύθεροι, σπέρνοντας δυστυχία, ξεπετώντας φλόγες, καταστρέφοντας ό,τι καλό υπήρχε.\nΚαι όντως τα πέντε σεντ έπιασαν τόπο. Ο ντετέκτιβ μαθαίνει την ιστορία του Αιμίλιου και την μεταφέρει στην Ούρσουλα Βρανά. Εκείνη, με τη σειρά της, καλεί τον γιο και τη νύφη της στο μέγαρό της. Το φιλάργυρο ζεύγος σπεύδει μαζί με τον μικρό Αιμίλιο, θεωρώντας ότι το σχέδιο τους πήγε κατ ευχήν· η πλούσια ηλικιωμένη θα συγκινηθεί από το εγγόνι που μοιάζει στον μακαρίτη τον σύζυγό της και θα τους ανοίξει την πόρτα του θησαυροφυλακίου της!\nΑμ δε! Η παμπόνηρη Ούρουλα τους φανερώνει ότι είναι γνώστρια των πονηρών σχεδίων τους, απολαμβάνει τις έκπληκτες φάτσες τους και τους πετά έξω από την έπαυλή της κακήν κακώς. Το ζεύγος φεύγει με την ουρά στα σκέλια και στο δρόμο ξεφορτώνεται και το υιοθετημένο παιδί! Ναι, καλά διαβάσατε! Αφού πλέον τους ήταν άχρηστος, ο Αιμίλιος εγκαταλείφθηκε στην ερημιά!\nΗ μοίρα του όμως δεν ήταν στα εννέα του χρόνια να τον φάνε τα άγρια θηρία. Έχει να παίξει σημαντικότατο ρόλο για την πορεία ολόκληρης της ανθρωπότητας! Μέχρι τότε βέβαια θα περάσουν αρκετά χρόνια. Προς το παρόν, από τον έρημο τόπο βρέθηκε σε ένα τσίρκο να εκτελεί ένα νούμερο -χάρη σε μια από τις πολλές αφύσικες ικανότητές του- βγάζοντας τα προς το ζειν…\nΤο τι θα συμβεί στη συνέχεια της ιστορίας, είναι κάτι που θα σας αφήσω να το ανακαλύψετε μόνοι σας, όταν διαβάσετε το καταπληκτικό εφηβικό μυθιστόρημα «Ο φύλακας του οκτώ. Η αρχή…», της Σάντρας Ελευθερίου!\n«Ο φύλακας του οκτώ. Η αρχή…», το εξαιρετικό αυτό μυθιστόρημα είναι εντελώς -μα εντελώς- διαφορετικό από όλα τα άλλα. Ξεχωρίζει με έναν φίνο, διακριτικό όσο και ευδιάκριτο τρόπο. Από το εξώφυλλό του κιόλας το υποψιάζεσαι και ξεκινώντας την ανάγνωσή του επιβεβαιώνεσαι.\nΗ ξεχωριστή γραφή του, οι απίστευτοι χαρακτήρες των ηρώων του, οι πρωτοποριακές περιγραφές, και ο τρόπος που έχει η Σάντρα Ελευθερίου να κάνει τα συναισθήματα να αναβλύζουν από το μυθιστόρημά της, σε μαγεύουν!\nΚαι κάτι ακόμη. Αυτό το βιβλίο μπορεί να ανήκει στα εφηβικά μυθιστορήματα μα θα το λατρέψουν ιδιαίτερα και όλοι οι ενήλικες! Μη ξεχνάμε πως η ταλαντούχα συγγραφέας και εικονογράφος έχει ένα μοναδικό -σαγηνευτικό- τρόπο να περιγράφει τα συναισθήματα και τις σκέψεις των ηρώων της.\nΌλα τα προηγούμενα κάνουν το «Ο φύλακας του οκτώ. Η αρχή…» να είναι αβάσταχτα τρυφερό -σε κάνει να λιώνεις- και πολυεπίπεδο βιβλίο. Ένα πανέμορφο λογοτεχνικό ταξίδι στην φαντασία και στο μυστήριο!\nΤο εξώφυλλο όσο και τις μικρογραφίες στην αρχή κάθε κεφαλαίου -που σε προϊδεάζουν για όσα ακολουθούν- τα υπογράφει η ίδια η Σάντρα Ελευθερίου.\nΤο καλύτερο, δε, σας το άφησα για το τέλος. Το «Ο φύλακας του οκτώ. Η αρχή…», όπως άλλωστε φαίνεται και στον τίτλο του, είναι μόνο η αρχή… της μυθιστορίας που εμπνεύστηκε η Σάντρα Ελευθερίου! Μη το χάσετε, διαβάστε το, απολαύστε το, να είστε έτοιμοι και για την συνέχεια!\nΚάθε μικρό και κάθε μεγάλο συμβάν στη ζωή σου, κάθε άνθρωπος που θα συναντήσεις, είναι ένα βήμα προς το πεπρωμένο σου. Τότε δεν το γνώριζα.\nΠολλές είναι οι φορές που κοιτάζοντας πίσω, στον δρόμο της ζωής μου, βλέπω το δάκτυλο της αμφιβολίας να σβήνει τα όσα γνώρισα. Φοβάμαι μήπως ξεχάσω όσα έχω αφήσει πίσω. Μην ξεχάσω ποιος είμαι. Ψηλαφώ το σημάδι. Τότε θυμάμαι.\nΟ φύλακας του οκτώ. Η αρχή…\nΈνα πολύ τρυφερό κι ανθρώπινο παιδικό βιβλίο, το «Οι περιπέτειες της Βούλας στο Κόκκινο Βιβλίο» της Σταυρούλας Παγώνα, κυκλοφόρησε τον...


Καθηγητής Αρχαίας Ελληνικής Φιλοσοφίας, Αριστοτέλειο Πανεπιστήμιο Θεσσαλονίκης\n1. Τρίτη 27 Φεβρουαρίου\nΟ Αριστοτέλης απέναντι στον Πλάτωνα\nΗ φιλοσοφική διαμόρφωση τού Αριστοτέλη στην πλατωνική Ακαδημία. Ο διανοητικός περίγυρος και οι νέες προκλήσεις. Συγκλίσεις και αποκλίσεις με τον Πλάτωνα. Ο Αριστοτέλης και η ιστορία τής φιλοσοφίας.\n2. Τρίτη 6 Μαρτίου\nΗ εγκυκλοπαίδεια τής γνώσης\nΗ γραφή και η μέθοδος τού Αριστοτέλη. Η αριστοτελική διαίρεση των επιστημών – θεωρία και πρακτική. Ο χαρακτήρας και η εμβέλεια τής αριστοτελικής φιλοσοφίας. Ο Αριστοτέλης ανάμεσα στους πολιτισμούς\n3. Τρίτη 13 Μαρτίου\nΛογική και πραγματικότητα\nΓλώσσα, σκέψη και πραγματικότητα. Ο συλλογισμός και η επιστημονική γνώση. Η αριστοτελική επαγωγή. Υλη και μορφή, δύναμη και ενέργεια. O χαρακτήρας τής αριστοτελικής μεταφυσικής.\n4. Τρίτη 20 Μαρτίου\nΟ αριστοτελικός φυσικός κόσμος\nΚίνηση, μέγεθος και χρόνος. Τι είναι η αριστοτελική φυσική. Το αριστοτελικό σύμπαν, ουράνιος και επίγειος χώρος. Η φύση τής ζωής και τής ψυχής. Τα τέσσερα αίτια. Η αριστοτελική τελεολογία.\n5. Τρίτη 27 Μαρτίου\nΥπάρχει θεός στην αριστοτελική φιλοσοφία;\nΘεολογία και Πρώτη φιλοσοφία. Πώς εισάγεται το αριστοτελικό Κινούν Ακίνητο και τι ρόλο επιτελεί στο σύμπαν τού Αριστοτέλη. Ο Θεός τού Αριστοτέλη ως καθαρή μορφή και «νόησις νοήσεως»\nΚαθηγητής Αρχαίας Ελληνικής Φιλοσοφίας στη Φιλοσοφική Σχολή τού Πανεπιστημίου Θεσσαλονίκης. Επιστημονικός υπεύθυνος τής μετάφρασης των Απάντων τού Αριστοτέλη από τις εκδόσεις Nήσος και το Ίδρυμα Σταύρος Νιάρχος καθώς και τής συλλογικής ψηφιακής εγκυκλοπαίδειας «Πλάτων» από το Ίδρυμα Μείζονος Ελληνισμού. Έχει τιμηθεί με το βραβείο εξαίρετης πανεπιστημιακής διδασκαλίας «Στέλιος Πηχωρίδης» από το Πανεπιστήμιο Κρήτης και με το Κρατικό Βραβείο Ενδογλωσσικής Μετάφρασης για τα Φυσικά τού Αριστοτέλη.


Κερατέα: Η σπίθα της Αντίστασης άναψε.. - JUNGLE-Report\nHome » ΕΛ.ΑΣ. » Κερατέα » Κινήματα/Κοινωνικές Αντιστάσεις » Κρατική Καταστολή » Περιβάλλον » Κερατέα: Η σπίθα της Αντίστασης άναψε..\nΕΛ.ΑΣ. Κερατέα Κινήματα/Κοινωνικές Αντιστάσεις Κρατική Καταστολή Περιβάλλον\n21 Δεκ 2010 , 9:09 π.μ.\nΑυτό που βλέπουμε τις τελευταίες ημέρες στην Κερατέα, είναι το προμήνυμα των όσων έρχονται, σύντομα, σε όλη την Ελλάδα. Ο κόσμος πλεόν δεν αντέχει και δεν έχει που να στραφεί.Η μόνη λύση είναι να πάρουν οι πολίτες την κατάσταση στα χέρια τους κι αυτό γίνεται στον τόπο μας.\nΑυτό που βλέπουμε τις τελευταίες ημέρες στην Κερατέα, είναι το προμήνυμα των όσων έρχονται, σύντομα, σε όλη την Ελλάδα.\nΟ κόσμος πλεόν δεν αντέχει και δεν έχει που να στραφεί.\nΠαντού βρίσκει τοίχο και το δίκιο του, που μόνο η ΑΝΕΞΑΡΤΗΤΗ ΔΙΚΑΙΟΣΥΝΗ μπορούσε να το εγγυθεί, έχει πάει κι αυτό περίπατο από καιρό.\nΗ μόνη λύση είναι να πάρουν οι πολίτες την κατάσταση στα χέρια τους κι αυτό γίνεται στον τόπο μας.\nΟι πολιτικές ιδεολογίες, με τη μορφή που τις είδαμε στον τόπο μας, απέτυχαν πλήρως να προσφέρουν όλα τα όμορφα που υπόσχονταν στους πολίτες, προσέφεραν πολλά περισσότερα στους πολιτικούς τους ταγούς, οι οποίοι ξέχασαν τα όσα πρέσβευαν τη στιγμή που πήραν στα χέρια τους την εξουσία.\nΤο μόνο σίγουρο που κατάφεραν είναι να διατηρούν τους πολίτες χωρισμένους, με την .... δικαιολογία ότι δεν ανήκουμε στον ίδιο πολιτικό χώρο.\nΟι πολίτες της Κερατέας απομυθοποιήσαμε αυτή την άρρωστη κατάσταση και προχωρούμε ενωμένοι, χωρίς κομματικές παρωπίδες και πολιτικές διαφορές, διεκδικώντας όλα αυτά που μας στέρησαν και όλα αυτά που δικαιούμαστε.\nΗ ανεργία, η έλλειψη αξιοπρεπούς περίθαλψης, η κατάντια της παιδείας από το δημοτικό μέχρι το πανεπιστήμιο, η ανυπαρξία δικαιοσύνης, οι διεφθαρμένοι πολιτικοί και δημόσιοι λειτουργοί, δεν κοιτούν την πολιτική μας προέλευση.\nΔε μας χωρίζουν σε αριστερούς και δεξιούς.\nΤα αποτελέσματα όλων αυτών των δεινών βαραίνουν τις πλάτες όλων μας..Πολιτική μας ιδεολογία είναι κάτι που έχουμε ξεχάσει. ΕΙΝΑΙ Ο ΔΙΠΛΑΝΟΣ ΜΑΣ.\nΕΙΝΑΙ Ο ΑΝΘΡΩΠΟΣ και εκείνες οι πανανθρώπινες και διαχρονικές αξίες που τον συνοδεύουν όπως:\nΠου αλλού είδατε ιερείς να ευλογούν μολότωφ και να ενθαρρύνουν τους πολίτες σε αντίσταση και μάχη;\nΈναν από αυτούς τον κρύβουμε γιατί τον αναζητά η αστυνομία να τον συλλάβει.\nΠου αλλού είδατε ανθρώπους από όλο το πολιτικό φάσμα, αριστερούς, δεξιούς και οτιδήποτε άλλο υπάρχει μεταξύ τους, να είναι δίπλα δίπλα απέναντι στα ΜΑΤ και τον κοινό μας εχθρό που εκείνα προστατεύουν:\nΤΟ ΚΡΑΤΟΣ ΤΩΝ ΕΡΓΟΛΑΒΩΝ -ΚΑΝΑΛΑΡΧΩΝ.\nΤο είχαμε γράψει πριν καιρό ότι:\n"Η Κερατέα θα ανάψει τη σπίθα και θα γίνει η φλόγα που θα παρασύρει όλη την Ελλάδα.\nΊσως γ αυτό οι δυνάμεις κατοχής να είναι τόσο ισχυρές και πολυάριθμες στον τόπο μας.\nΊσως γι αυτό στην Κερατέα οι συλληφθέντες να ξεπερνούν αυτούς του συλλαλητηδρίου της Τετάρτης.\nΊσως γι αυτό τα ΜΜΕ είναι ανύπαρκτα και θάβουν αυτό που γίνεται.\nΊσως γι αυτό συλλαμβάνονται αθώοι και κατηγορούνται ψευδώς για κακουργήματα, είτε γιατί είχαν πάνω τους ένα πακέτο τσιγάρα και ένα φουλάρι είτε απλά πήγαν να βοήθησουν τον αδερφό τους που είχαν συλλάβει τα ΜΑΤ και συνέλαβαν κι αυτούς.\nΊσως γι αυτό ο εισαγγελέας λέει ότι δε μπορεί να κάνει αυτό που είναι υποχρεωμένος να κάνει γιατί πρέπει να πάρει πολιτικές εντολές.\nΤελικά το θέμα ξεφεύγει από τον αγώνα για την κατασκευή του ΠΑΡΑΝΟΜΟΥ ΧΥΤΑ και μεταμορφώνεται σε κάτι άλλο, μεγαλύτερο.\nΚαλούμε όλες και όλους που μπορούν να ξεπεράσουν όλα αυτά τα σύνδρομα που τόσα χρόνια πήγαν τον τόπο μας και τις ζωές μας πίσω, να εκφράσουν την αλληλεγγύη τους και τη συμπαράστασή τους, με όποιο τρόπο επιθυμούν.\nΑπό ένα mail μέχρι και την παρουσία τους δίπλα μας.\nΤα ψέμματα τελείωσαν..\nΕμείς σας ευχαριστούμε..\nΉρθε η ώρα να βγούμε από το MATRIX..\nΣυνεχής ενημέρωση στα blogs:\nΕκφράζουμε την αλληλεγγύη και την συμπαράστασή μας σε αυτούς τους γενναίους ανθρώπους και με την πρώτη ευκαιρία θα τους στηρίξουμε και με την φυσική μας παρουσία.\nΣταθερά στο πλευρό τους. Απέναντι σε κάθε κρατική και ένστολη αλητεία.\nLabels: ΕΛ.ΑΣ., Κερατέα, Κινήματα/Κοινωνικές Αντιστάσεις, Κρατική Καταστολή, Περιβάλλον


''ΕΛΛΗΝΩΝ ΑΝΤΙΣΤΑΣΙΣ'': --- ΣΤΟΛΟΣ UFO ΕΜΦΑΝΙΖΕΤΑΙ ΠΑΝΩ ΑΠΟ ΤΗΝ ΘΕΣΣΑΛΟΝΙΚΗ ΕΔΩ ΚΑΙ ΔΥΟ ΒΔΟΜΑΔΕΣ! (UPDATED: 14/6/2012) ---\n--- ΣΤΟΛΟΣ UFO ΕΜΦΑΝΙΖΕΤΑΙ ΠΑΝΩ ΑΠΟ ΤΗΝ ΘΕΣΣΑΛΟΝΙΚΗ ΕΔΩ ΚΑΙ ΔΥΟ ΒΔΟΜΑΔΕΣ! (UPDATED: 14/6/2012) ---\nΗ πρώτη αναφορά για τα παράξενα αυτά φώτα, παρουσιάζεται από την ιστοσελίδα UFO's & ALIENS TRUTH (Greek community) στις 22 Μαΐου, από τον αυτόπτη μάρτυρα Γιάννη, που δήλωσε: ‘’Γύρω στις 23:30 με 23:40 το βράδυ, εντόπισα πάνω από τον Θερμαϊκό ένα μεγάλου μεγέθους αντικείμενο με έντονο κόκκινο χρώμα, να κατευθύνεται με αργή ταχύτητα ανατολικά. Ήταν πολύ παράξενο και αναρωτιέμαι αν το είδε και κάποιος άλλος!’’\nΤο σίγουρο είναι ότι κάτι συμβαίνει πάνω από την συμπρωτεύουσα. Άκόμα δεν ξέρουμε τι! Πρόκειται για σκάφη παρακολούθησης μυστικών υπηρεσιών ή για επισκέπτες από το διαστημα; Ίσως και να μην μάθουμε ποτέ.


Mαλακά κράκερς από χρυσό λιναρόσπορο, αμύγδαλα και κολοκυθόσπορο, με σπόρους Κάνναβης και σπόρους Chia. Αρωματισμένα με φρέσκο κύμινο που τονίζει απαλά τη γεύση τους. Ήπια αφυδατωμένα σε χαμηλή θερμοκρασία, κάτω από 42°C, για να διατηρηθούν αναλλοίωτα τα θρεπτικά οφέλη των συστατικών του.\nΜια ιδανική βίγκαν εναλλακτική λύση σε ψωμί, που μπορείτε να απολαύσετε με το αγαπημένο σας spread ή κατευθείαν όπως είναι. Είναι χειροποίητα και παρασκευάζονται μόνο από κορυφαίας ποιότητας υλικά. Δεν περιέχουν γλουτένη, αλεύρια, άμυλα κάθε είδους, διογκωτικούς παράγοντες, ενισχυτικά γεύσης ή οποιουδήποτε είδους συντηρητικό ή πρόσθετο.\nΑμύγδαλα* (35%), κολοκυθόσπορος *, χρυσός λιναρόσπορος, σπόροι κάνναβης* (15%), σπόροι Chia *(5%), αλάτι ροζ Ιμαλαΐων, τριμμένος σπόρος κύμινου*. *Βιολογικής γεωργίας.\nΑλλεργιογόνα συστατικά: περιέχει αμύγδαλα. Μπορεί να περιέχει ίχνη άλλων ξηρών καρπών, σουσαμιού, σπόρων σιναπιού, σόγιας και σέλινου.\nΚωδικός Προϊόντος: E.03.00.025


Soros: Με τη ρωσική εισβολή στην Ουκρανία άρχισε ο Τρίτος Παγκόσμιος Πόλεμος - Πρέπει να νικήσουμε τον Putin - Triklopodia\nBLOGS 22-05-25\t Εμφανίσεις: 27\nΓια Γ’ Παγκόσμιο Πόλεμο προειδοποίησε από το Νταβός ο δισεκατομμυριούχος George Soros… Για βαθιά ύφεση [...]\nΓια βαθιά ύφεση παγκοσμίως και την πιθανότητα να μην επιβιώσει η ανθρωπότητα προειδοποίησε από το Νταβός της Ελβετίας ο δισεκατομμυριούχος George Soros.\nΌπως είπε, η εισβολή της Ρωσίας στην Ουκρανία θα μπορούσε να θεωρηθεί αφετηρία του Τρίτου Παγκοσμίου Πολέμου.\n«Η πορεία της Ιστορίας άλλαξε δραματικά από την τελευταία συνάντηση στο Νταβός.\nΗ Ρωσία εισέβαλε στην Ουκρανία.\nΑυτό έχει κλονίσει την Ευρώπη μέχρι τον πυρήνα της» είπε στο κοινό.\n«Η Ευρωπαϊκή Ένωση ιδρύθηκε για να αποτρέψει κάτι τέτοιο.\nΑκόμη και όταν σταματήσουν οι μάχες, όπως πρέπει, η κατάσταση δεν θα επανέλθει ποτέ στο status quo ante.\nΠράγματι, η ρωσική εισβολή μπορεί να αποδειχθεί η απαρχή του Τρίτου Παγκοσμίου Πολέμου και ο πολιτισμός μας μπορεί να μην επιζήσει».\nΣτη συνέχεια, ο George Soros εξήγησε ότι άλλα ζητήματα που απασχολούν την ανθρωπότητα, όπως οι πανδημίες, η κλιματική αλλαγή και η αποφυγή του πυρηνικού πολέμου, πρέπει να τεθούν σε δεύτερη μοίρα. «Γι’ αυτό λέω ότι ο πολιτισμός μας μπορεί να μην επιβιώσει», πρόσθεσε.\nΟ Soros, γεννημένος στην Ουγγαρία από εβραϊκή οικογένεια, μετανάστευσε στη Βρετανία και αργότερα στις Ηνωμένες Πολιτείες.\nXρηματοδοτεί φιλανθρωπικές και μη κυβερνητικές οργανώσεις σε όλο τον κόσμο μέσω του Open Society Foundations ενώ στην Ιστορία έχει μείνει το «ποντάρισμά» στη στερλίνα το 1992.\nΜιλώντας την Τρίτη 24 Mαΐου, ο Soros είπε ότι ο αγώνας κατά της κλιματικής αλλαγής έπρεπε να μπει δεύτερη θέση λόγω του πολέμου στην Ουκρανία, που επέτεινε την ενεργειακή κρίση και εκτόξευσε τις τιμές σε φυσικό αέριο και πετρέλαιο.\n«Ωστόσο, οι ειδικοί μας λένε ότι έχουμε ήδη μείνει πολύ πίσω και η κλιματική αλλαγή είναι στα πρόθυρα να γίνει μη αναστρέψιμη.\nΑυτό θα μπορούσε να είναι το τέλος του πολιτισμού μας», είπε.\nΗ εισβολή της Ρωσίας στην Ουκρανία θεωρείται ευρέως ότι θέτει την προγραμματισμένη ενεργειακή μετάβαση σε κρίσιμο σταυροδρόμι.\nΟι τιμές του φυσικού αερίου και του πετρελαίου έχουν εκτοξευθεί ενώ οι παγκόσμιες αγορές ενέργειας έχουν αποσταθεροποιηθεί.\nΗ χρήση άνθρακα έχει αυξηθεί καθώς οι δυτικοί πολίτες αναζητούν απεγνωσμένα εναλλακτικές λύσεις για τους ρωσικούς υδρογονάνθρακες.\nΟ Γενικός Γραμματέας του ΟΗΕ Antonio Guterres δήλωσε ότι η επίθεση του Κρεμλίνου στην Ουκρανία πιθανότατα θα έχει σημαντικές επιπτώσεις σε ό,τι αφορά την υπερθέρμανση του πλανήτη.\nΟ Guterres περιέγραψε αυτή τη κοντόφθαλμη βιασύνη ως «τρέλα», προτού προειδοποιήσει ότι «ο εθισμός της ανθρωπότητας στα ορυκτά καύσιμα είναι εξασφαλισμένη καταστροφή».\nΟ Soros είπε ότι βρήκε την προοπτική της μη αναστρέψιμης κλιματικής αλλαγής «ιδιαίτερα τρομακτική».\n«Οι περισσότεροι από εμάς αποδεχόμαστε την ιδέα ότι πρέπει τελικά να πεθάνουμε, αλλά θεωρούμε δεδομένο ότι ο πολιτισμός μας θα επιβιώσει», είπε.\n«Ως εκ τούτου, πρέπει να κινητοποιήσουμε όλους τους πόρους μας για να τερματίσουμε νωρίς τον πόλεμο.\nΟ καλύτερος και ίσως ο μόνος τρόπος για να διατηρήσουμε τον πολιτισμό μας είναι να νικήσουμε τον Putin.\nΑυτή είναι η ουσία», πρόσθεσε.\nΑπό τα βέλη του Soros δεν γλίτωσε η Κίνα, που βιώνει τη χειρότερη πανδημική έξαρση από το 2020.\n«Τι έχουν να επιδείξουν οι δύο δικτάτορες, ο Vladimir Putin και ο Xi Jinping;\nΕίναι δεμένοι μεταξύ τους σε μια συμμαχία που δεν έχει κανένα όριο.\nΚαι οι δύο κυβερνούν με τον εκφοβισμό, και ως αποτέλεσμα κάνουν απίστευτα λάθη» ανέφερε.\nΥπενθυμίζεται πως, νωρίτερα τον Μάιο, ο Κινέζος Πρόεδρος Χi Jinping τόνισε ότι η χώρα πρέπει να τηρήσει την πολιτική της «μηδενικής Covid».\nΟι αξιωματούχοι κάλεσαν τη χώρα να ενωθεί πίσω από τις αποφάσεις της κεντρικής επιτροπής του Κινεζικού Κομμουνιστικού Κόμματος και να «παλέψει αποφασιστικά» ενάντια σε κάθε αμφισβήτηση των πολιτικών ελέγχου του ιού, ανέφεραν τα κρατικά μέσα ενημέρωσης.\n«Τα συνεχιζόμενα lockdowns είχαν καταστροφικές συνέπειες, ωθώντας την κινεζική οικονομία σε ελεύθερη πτώση από τον Μάρτιο», είπε ο Soros.\nΕπικαλούμενος έναν δείκτη Caixin Composite PMI, ο δισεκατομμυριούχος ανέφερε ότι η «απότομα φθίνουσα οικονομική δραστηριότητα» στη Χώρα του Δράκου είναι βέβαιο ότι θα έχει παγκόσμιες συνέπειες.\n«Αυτά τα αρνητικά αποτελέσματα θα συνεχίσουν να αυξάνουν τη δυναμική τους έως ότου ο Xi αντιστρέψει την πορεία τους…\nΠέρα από την κρίση των ακινήτων, η ζημιά θα είναι τόσο μεγάλη, που θα επηρεάσει την παγκόσμια οικονομία.\nΜε τη διαταραχή των αλυσίδων εφοδιασμού, ο παγκόσμιος πληθωρισμός είναι πιθανό να μετατραπεί σε παγκόσμια ύφεση», είπε.


Ξαβιέ Μποβουά ταινίες στις οποίες έχει πάρει μέρος. - Athinorama.gr\nΗ Ιζαμπέλ είναι μια Παριζιάνα καλλιτέχνις και χωρισμένη μητέρα που δεν εγκαταλείπει την προσπάθεια να βρει τον αληθινό έρωτα. Παρότι το κενό μεταξύ αυτού που ψάχνει και των αντρών που παρουσιάζονται στη ζωή της μεγαλώνει συνεχώς, εκείνη επιμένει…\nΓια να αντιμετωπίσει τα οικονομικά της προβλήματα, η αρχοντική οικογένεια των Ρόσι Λέβι σκέφτεται να αρχίσει να εκποιεί την περιουσία της, κάτι που δημιουργεί προστριβές ανάμεσα στα μέλη της. Ένα απ’ αυτά, η Λουίζ, γνωρίζει την ίδια στιγμή έναν πολύ νεαρότερό της ηθοποιό, τον οποίο ερωτεύεται παράφορα.\nΣτη Βόρεια Αφρική, στα μέσα της δεκαετίας του ’90, οκτώ χριστιανοί καλόγεροι ζουν σε ένα μοναστήρι βοηθώντας τους φτωχούς κατοίκους της περιοχής. Όταν οι απειλές από φανατικούς μουσουλμάνους εξτρεμιστές πολλαπλασιάζονται, οι μοναχοί αρνούνται μεν την προστασία του στρατού, αρχίζουν δε να αναρωτιούνται αν πρέπει να εγκαταλείψουν τη χώρα.\nΗ ΜΙΚΡΗ ΠΟΝΕΤ\nΕνα τετράχρονο κοριτσάκι που έχασε τη μητέρα του σε δυστύχημα, αρνείται να αποδεχθεί το γεγονός του θανάτου της.\nΜΗΝ ΞΕΧΝΑΣ ΠΩΣ ΘΑ ΠΕΘΑΝΕΙΣ\nN' OUBLIE PAS QUE TU VAS MOURIR\nΕνας νεαρός φοιτητής, που πληροφορείται ότι είναι φορέας του έιτζ, αφήνεται να παρασυρθεί στον αυτοκαταστροφικό κόσμο των ναρκωτικών, της ανδρικής πορνείας και του εγκλήματος.